Joseba Nogales, Naian Software: “Irabazi-irabazi harremanak sortu nahi ditugu gure negozioa zabaltzeko” - SPRI\nJoseba Nogales, Naian Software: “Irabazi-irabazi harremanak sortu nahi ditugu gure negozioa zabaltzeko”\nZuen ezagutzak batera hazi ziren MUn eta lantalde ona osatzen duzue. Nola banatzen duzue lana?\nHala da, talde-lanean arituz bakoitzak profil definituago bat hartzen du, eta horregatik denborarekin taldea moldatuz joan da. Gehienbat, gutako bakoitzak zeregin zehatz bat dauka: Josuk, gure lagun eta bazkide ostalariak, merkataritza eta salmenta arloko lanak egiten ditu, trebeagoa baita giza-harremanetarako. Iñakik eta Keldorrek profil teknikoagoa dute eta garapenaz arduratzen dira. Azkenik, nik kudeaketa administratiboa daramat eta garapen prozesuan laguntzen dut.\n“Sinplea, Intuitiboa eta Azkarra”. Zuen konponbideari esker ostalaritza sektoreak informazio ona izan dezake beren negozioetan gertatzen denari buruz…\nProduktu hau sortu genuen Josuk hainbat arazo zituelako bere establezimenduan eta, beraz, bagenekien zertan huts egiten zuten ordura arte merkatuan zeuden produktuek. Arazo horietatik abiatuta erabaki genuen “erabiltzailearen esperientzia” delakoa ezartzea, ahalik eta gehien errazteko produktuaren erabilera. Erabilera hori sinpletuz, sistema azkarragoa eta arinagoa da. Bezeroari plus bat eskaintzeko, erabaki genuen ostalariaren kutxako informazio guztia (diru-sarrerak, gastuak, e.a.) modu logikoan eskaintzea grafikotan antolatuta, ondorioak erraz ateratzeko eran. Gainera, informazio hori noiznahi eskura daiteke nonahitik, saltokiaren sisteman jasotako datuen denbora errealeko kopia bat baitago jarrita lainoan. Labur esanda: ostalariak ez dauka establezimenduan egon beharrik gertatzen ari denaren berri izateko.\nNola sartu zarete merkatuan? Zein baliabide erabili dituzue zuen burua ezagutzera emateko?\nBuelta asko eman genizkion horri eta hasieran foiletoak egin genituen, balizko bezeroekin geneuzkan “aurrez aurreko” bileretako tresna osagarri gisa. Orain, aldiz, bilerak planifikatu nahi ditugu interesa daukaten partnerrekin. Dakizuen bezala, merkatuan sartzeko lehen fasean gaude, eta planifikatzen ari gara gure produktua emeki zabaltzen lagunduko diguten merkatuko partner eta kolaboratzaileak identifikatu eta kontaktatzeko lana.\nHorrelako jarduera bat hastea errazagoa da Mondragon Unibertsitatea bezalako ingurune batean…\nIngurunea berez industrialagoa izan arren, Mondragon Unibertsitateak laguntza eman zigun enpresaren oinarriak finkatzerakoan. Nola bulegoak eta zerbitzuak eskaini zizkiguten, behintzat gastu hori aurreztu ahal izan genuen, ez baita gutxi, hasieran dena baita zaila eta garestia. Geroztik beti egon dira prest, ahal izan duten neurrian, bai edozein kontsultatarako, bai une jakin batzuetan guretzat lagungarri gerta zitezkeen ikastaroak eskaintzeko.\nNegozio guztien lehen urratsetan laguntzak eta aliantzak ez daude soberan; oso garrantzitsuak dira negozioa garatzeko.\nHala da. Une honetan ostalaritza munduko erabiltzaileen bila ari gara, gurekin kolaboratu nahi izango dutenak eta gurea bezalako produktu bat merkaturatzeko interesa izan dezaketenak. Oraingoz Euskadin zentratu gara, baina beste edozein aukerari ateak itxi gabe. Proiektua nolakoa den ikusita, oso litekeena da irabazi-irabazi harremanak sortzea alderdi askorekin. Horregatik, aliantzak zehaztu eta sendotu nahi ditugu.\nLatipp merkatuan sartu ahala hazi ere egingo da; konponbidea hobetuko duzue eta seguruenik konpondu beharreko arazo gehiago aurkituko dituzue…\nGaur egun Latipp programak eskaintzen duen abantaila nagusia da produktu sinplea dela. Ikusi dugu ostalari bakoitzarentzat “guztiz beharrezkoa” kontzeptua ezberdina dela, eta horregatik jadanik lanean ari gara horrelako funtzionaltasunak garatzen, nahiz eta beharbada sektoreko zati baten premiei baino ez dien erantzungo. Latipp produktuaren garapenari begira, gure asmoa da funtzionaltasun-sorta zabala eskaintzea ostalariari, berak aukeratu dezan eta, hala, produktua hobeto egokitu dadin bere premietara.\nLatipp produktuari buruz:\nOstalaritza sektoreari zuzendutako softwarea da, azkar, erraz, denbora errealean eta munduko edozein tokitatik establezimenduaren kudeaketara sartzeko aukera ematen duena. Hori guztia instalazio konplexurik gabe eta prezio merkean. Gainera, ostalariak erosketa-aukera bat baino gehiago ditu, bere establezimenduaren premien arabera, hasi oinarrizko software batetik eta aurreratuago bateraino. TPV berritzaile hau erabiltzeko baldintza bakarra dago: web nabigatzaile bat izatea.


Tortsioak, animalia gehienak konpetibitatea eta superbibentzian arrakasta edukitzeko ezinduko lituzkeen malformazio edo mutazio baten ezaugarria du.\nLehendabiziko gasteropodoek, maskor konikoak zituzten baina hauen muturra erortzen eta biribilkatzen hasi zen.\nBiribilketa hau plano batetan gertatuko balitz, aldebiko simetria duen animalia bat, hots, beren eskuin eta ezkerraldeko zatiak planoerdiarekiko simetriko dituena, maskor espiraletan lau bati egoki lekiokeen, baina, mota honetako animali bat, maskor espiral eta koniko bati egokitzeko bide bakarra, bere gorputzean biribiltzea litzateke.\nHonek arazo haundi bat suposatzen du, gorputzaren alde bakoitzak abail desberdinean hazi beharko bait luke, bata bestearen atzeko espiretara egokitu ahal izateko.\nLehen aipatu bezala, gasteropodoen historian zehar emandako gertakari garrantzitsu bat tortsioa da.\nHau, desarroilo garaian, beliger larbaren estadioa erdiestean suertatzen da.\nGongoil zerebralak / Gongoil pleuralak / Oin-gongoilak / Gongoil parietala / Gongoil biszerala / Uzkia / Brankia / Aurikula / Bentrikuloa / Barrunbe pariala / Gasteropodoetan ematen den tortsioaren fenomenoa.


Taldean dute indarra | Kirola | Berria\nTaldean dute indarra\nDerbia jokatuko dute gaur Donostian IDK-k eta Araskik. Talde bakoitzak bi garaipen eta hiru porrot pilatu ditu jokatutako bost partidetan\nIDK-ko eta Araskiko jokalariak lehian, aurreko sasoian. JAIZKI FONTANEDA / FOKU Tamaina handiagoan ikusi\nEspainiako Ohorezko Mailan dauden hiru euskal taldeei —Lointek Gernika Bizkaiari, Kutxabank Araskiri eta IDK Euskotreni— estutu egingo zaie egutegia datozen bi asteetan. Aste honetan bi jardunaldi jokatu dituzte, eta hurrengoan, beste bi. Aste honetako bi jardunaldietan derbi bana izango da. Lehena gaur jokatuko da Donostian, IDKren eta Araskiren artean (20:00).\nNortasun handiko bi talde dira gipuzkoarra eta arabarra, aulkian dituzten entrenatzaileen isla. Izan ere, Azu Muguruzaren eta Madde Urietaren ezaugarri nagusia da lehiakortasuna. Horrekin batera, banakako jokoan bainoago, talde jokoan sinesten dute. Haien taldeek oso sustraituta dute hori; egiten ez dutenean, zailtasunak izaten dituzte irabazteko.\nBi taldeek galdu egin zuten aurreko jardunaldian, eta jokatutako bost lehietan bi garaipen eta hiru porrot pilatu dituzte. Julia Gladkova IDK-ko jokalariak onartu du ez zutela partida ona jokatu aurreko jardunaldian, Al Qazeresen aurka. «Bidaia luzea egin behar izan genuen, baina hori ezin da aitzakia izan. Haiek intentsitate handiagoarekin jokatu zuten minutu batzuetan, eta hori antzeman egin zen».\nEz ziren fin aritu hiruko jaurtiketetan. Hamabitik bi baino ez zituzten sartu. «Hori hobetu behar dugu gaurko neurketari begira, baina batez ere defentsako lana. Izan ere, partida gehienak oso orekatuak dira liga honetan, eta erasoan bainoago defentsan asmatzeak erabakitzen ditu neurketa asko». Alde horretatik, gogorarazi zuen Araskik jaurtitzaile finak dituela: «Ezin diegu utzi erraz jaurtitzen, jokalari erabakigarriak baitituzte kanpotik». Horrekin batera, berretsi zuen ezin dituztela hainbeste baloi galdu. 22 galdu zituzten azken neurketan, eta onartu zuen horrela oso zaila dela partidak irabazi ahal izatea. «Are gehiago partidak parekatuta doazenean».\nDena den, taldea ondo ikusten du gaurko neurketarako. «Zertxobait gehiago egokitzea falta zaigu, baina uste dut denbora kontua dela. Taldea ondo ari da lanean».\nAntzera mintzatu zen Izaskun Garcia Araskiko jokalaria ere. «Estudiantesen aurka galtzea kolpea izan zen. Baina ondo etorri zaigu hain bizkor beste partida bat izatea. Ez porrota ahazteko bakarrik, baita taldea lehiaketa erritmoa hartuz joateko ere. Izan ere, ezohiko denboraldi-aurrearen ondoren, oraindik kosta egiten ari zaigu hori hartzea».\nTamara Abalde eta Ana Cruzen fitxaketekin ikusmin handia zegoen Araskiren inguruan. «Denboraldi hasiera ez da espero genuena bezain ona izan. Tamararen eta Anaren fitxaketek asko eman digute, eta egin behar duguna da ohi dugun talde izaera eta joko hori gehitu. Hori izan da beti gure ezaugarri nagusia, eta eutsi egin behar diogu».\nPartida «zaila, gogorra eta parekatua» espero du gaur. «Barruko joko indartsua du IDK-k, ligako gogorrenetakoa, bai fisikoki, baita talentu aldetik ere. Gainera, uste dut aurreko sasoian baino talde orekatuagoa duela. Defentsan aurrerapauso bat eman behar dugu gaurko partida irabazteko, eta aurreko sasoian bezala ligan goian egoteko». Arabarrentzat, uztaipeko lan horretan funtsezko jokalaria da Tamara Seda. Larunbatean min hartu zuen, Estudiantesen kontrako lehian, eta zalantza dago gaurko neurketari begira.\nErasoan, berriz, gaineratu du gaurko lehian kanpoko jaurtiketak bilatu behar dituztela. «Alde horretatik asko dugu emateko, oso jaurtitzaile onak baititugu. Horrekin batera, funtsezkoa izango da 40 minutuetan oso adi egotea. Izan ere, IDK-k oso ondo baliatzen ditu aurkariak besoak jaisten dituen momentuak»\nGaur du partida Lointek Gernikak ere, Al Qazeresen kontra, Malosten (21:00, Teledeporte). Mario Lopezen taldeak ezin izan du partidarik irabazi etxetik kanpo; hori dela-eta, funtsezkoa da etxean garaipena lortzea, goiko postuetatik ez aldentzeko. Al Qazeresek ere ez du orain arte partidarik irabazi kanpo.\nGipuzkoa Basketek 87-60 galdu du Bartzelonan


naiz: hedabidea zara - Pentsiodunak, bi urte kalean\nAstelehenero bezala Hego Euskal Herriko pentsiodunak kalera atera dira hiri eta herrietan. Gaur, baina, zita berezia zuten, mobilizazioen bigarren urteurrena betetzen da-eta. 2018ko urtarrilaren 15ean bete zituzten plazak lehen aldiz eta ordutik haien borrokak ez dut etenik izan.\nPentsiodunen artean dagoen soldata arrakala salatu dute Gasteizen. (Endika PORTILLO / FOKU)\nGutxieneko 1.080 euroko pentsioa aldarrikatzen dute pentsiodunek. (Marisol RAMIREZ/FOKU)\nIruñean udaletxearen atarian batu dira. (Iñigo URIZ / FOKU)\nTolosako kaleak ere zeharkatu dituzte. (Andoni CANELLADA / FOKU)\nBi urte eta gero, arabar hiriburuko kaleetan. (Endika PORTILLO / FOKU)\nEmakumeentzako 1.080 euroko gutxieneko soldata eskatu dute. (Endika PORTILLO / FOKU)\nNafar hiriburuko mobilziazioa. (Iñigo URIZ / FOKU)\nDonostiako mobilizazioaren irudia. (FOKU)\nGasteizen pentsiodun ugari batu dira. (Endika PORTILLO / FOKU)\nLaudion ere atera dira kalera pentsiodunak. (Luis JAUREGIALTZO / FOKU)\nBilbok, astero moduan, irudi ikusgarria utzi du. (Marisol RAMIREZ/FOKU)\n“Rendre hommage aux morts et réveiller les vivants”\nCalles casi vacías, ventanas y balcones llenos\nUdaberriarekin, gure paisaiak koloreztatu dituzte loreek


Babestu etxeko gaztetxoenak euriaren eta hotzaren aurka Ternua etxeak mutikoentzat egindako GRUMBI jakarekin. Jostura termozigilatuak ditu, kremailera iragazgaitzak eta 140 gramoko betegarri sintetikoa. Hala, beharrezkoa den babesa izango dute egun hotz, haizetsu eta euritsuetan hala eguneroko jardueretan nola mendian. Belkroz estu daitezkeen eskumuturrak eta tanka bidez estutzeko beheak ditu.\nJostura termo-zigilatuak dituen jaka iragazgaitza, 140 gramoko betegarri sintetikoarekin. Kremailera iragazgaitzak. Velcroz estutzeko eskumuturrak eta tankaz estutzeko barrenak.


BH Ikasle Txokoa: otsaila 2019\nV. InforTrailer Film Festibala - Irabazleak\nJarraian ikusi eta gozatu ditzazkezue 5. Infor Trailer Film lehiaketaren bideo irabazleak.\nAurtengoa bikaina!! ZORIONAK guztioi!!\n1. sailkatua - "Fantasma bat ikastolan"\n2. sailkatua - "Askatuta ikastolatik"\n3. sailkatua - "Agente 777"\n4. sailkatua - "Exterminioa"\n5. sailkatua - "Nor desagertu da?"\nOrdua 08:50 iruzkinik ez:\nBERTSOLARITZAREN BILAKAERA... genero ikuspegitik...\nGenero ikuspegitik begiratuta, bertsolaritzak azken lau hamarkadetan izan duen bilakaera jaso dute grafikoki eta modu artistikoan Ainhoa Agirreazaldegi, Uxue Alberdi, Miren Artetxe eta Ane Labaka bertsolariek eta Txakur Gorria kolektiboko Malen Amenabarrek eta Mariñe Arbeok.\nPublikoki bertsotan egiten zuen emakumerik ezagutzen ez zen garai bat igaro ondoren, emakume bertsolari belaunaldi oso bat ikusi dugu plazetan. Emakume bertsolariek, plazan lekua hartzeaz gain, begirada feminista ekarri dute bertsotara, bertsolaritzaren sistema berrikusteko premia nabarmen utziz. Bertsolaritza gizartearen isla izanik, eta, aldi berean, gizarte eraldaketarako tresna, bertsolaritzaren barnean genero ikuspegitik sortu diren analisiak, eztabaidak eta proposamenak estrapola litezke euskalgintzako eta kulturgintzako hainbat alorretara.\nBilduma grafikoa da infografia hau, denbora tarte erlatiboki labur batean bertsolaritzan emakumeen lanari esker jazo eta garatu diren aldaketa, lorpen, bizipen, proiektu, bertso, saretze eta gainontzeko gertaera esanguratsu eta eraldatzaileak jasotzen dituena. Hauxe du helburua: genero ikuspegia bertsolaritzan txertatu denetik kultur adierazpen horretan izan diren ekarpenak eta eraldaketak ikusaraztea, hau da, pentsamendu eta praktika feministek emakume bertsolariengan izandako eragina eta haiek bertsolaritzaren sisteman izandakoa ikusaraztea. Horrez gain, beste helburu hauek ere baditu: bertsolaritzaren historia genero perspektibatik berrikustea; bertsolaritzaren definizio berrien beharra adieraztea; emakume bertsolariek kolektiboki egindako lanaren onuradun bertsolaritzako espektro guztia dela ohartaraztea; eta bertsolaritzaren bueltan diharduten emakumeen arteko sarea sendotu, berregituratu, harremanak sakondu eta etorkizuneko asmo berriak akuilatzea.\nOrdua 14:14 iruzkinik ez:\nBAGA, BIGA, HIGA.... Kanta tradizionalen eraldaketa...\nLEPOAN HARTU ETA SEGI AURRERA... (gure etorkizuna, gure buruhaustea...)\nBRODATZEN ARI NINTZEN...\nLEIXIBATXU ZURIA... feminista\n... beti berandu heldu eta aitzakiak jartzen dituen ikaslearen\neta irakaslearen arteko elkarrizketa\nOTSAILA eta MAITASUN KONTUAK...\nEUSKARABENTURA... 2019ko uztailerako izugarrizko aukera!!!!\nANIMA ZAITEZTE! DBH 4eta BATXI 1ekoentzat...\nSartu web orrialdean ( https://euskarabentura.eus/ ) eta egin eskaria martxoaren 10a baino lehen.\nOrdua 10:25 iruzkinik ez:\nBAGA, BIGA, HIGA.... Kanta tradizionalen eraldaket...\nEUSKARABENTURA... 2019ko uztailerako izugarrizko a...


BEDURIA B ETXEBIZITZA - Berlan Berritze Lanak\nDonostiako zentruan estilo kontrastea\nOpor-alokairurako etxebizitza Frantzia pasealekuko 5.-ean (Donostia).\nKokapen ezinhobeko 35 m2-ko apartamento txikia, diseinuaren bitartez espazioei erabilgarritasuna ateraz, FeelFreRentals enpresak kudeatuta.\nErabilgarritasunaren ezaugarri azpimagarriena etxebizitzaren erabilera arrunten espazioak dira: Hall-sukalde-saloiak espazio berdina elkarbanatzen dute etxebizitzaren funtzio guztiak beteaz. Espazio ezberdinen bateraketa lortzeko sukaldeko armairuak egurrarekin goitik-behera panelatzea pentsatu genuen, etxetresna elektrikoak izkutatuz eta itxura urria eta apaina lortuz; barradun irlak alde batetik sarrera eta sukaldea banatzen ditu, eta bestetik, harrerako armairu gisa erabili dugu.\nEtxebizitzaren logelan neurrira eginiko armairua aurkitzen da, albo batean ohe-mahai bat eta guzti duena. Bukatzeko, obran eginiko dutxa duen komuna, edozein erabiltzailearen irisgarritasuna erraztuz.


Goizuetako udal ikastaroetan izen emateko epea irailaren 22an bukatuko da - Erran.eus\nTtipi-Ttapa 2017-09-13 07:22 Gizartea Leitzaldea Goizueta\nEskulanak, Jumpfit, pilater eta total training/crosfit eskainiko dituzte aurten\nEkainean webgune bidez egindako inkestaren emaitzetan jasotakoari erantzunez, herritarren eskaerak kontuan hartu eta beraien nahiak ziren ikastaroen aurrekontuak eskatu ditu Goizuetako Udalak. Eskulanez gain, ikasturte honetan, jumpfit, pilates eta crosfit ere eskainiko dira urritik maiatzera. Izen emateko epea irailaren 22an, ostiralean bukatuko da.\nEskulan ikastaroan egindako lanekin erakusketa egin ohi da urtero. | Ikusi handiago | Argazki originala\nGutxienez 8 pertsonek eman behar dute izena taldea ateratzeko eta ikastaro guztiek plaza kopuru mugatua dute, 12 pertsona. Gehiagok izena emanen balute, beste talde bat aterako litzateke, betiere beste 8 pertsona egonez gero.\nEskulan ikastaroa ostiraletan emanen da Medikuaren etxean 16:30etik 19:00etara. 28 saio eginen dituzte eta prezioa 213,75 eurokoa da.\nJumpfit ikastaroa (tranpolin baten gainean musitaren erritmoa jarraituz saltoak eta ariketak eginez burutzen den zuzendutako jarduera) asatelehen eta asteazkenetan 17:30etik 18:30era eginen dute dantzen lokalean. Prezioa 312,15 eurokoa da eta 55 saio eskainiko dituzte.\nPilates ikastaroa bi ordutegi ezberdinetan eskainiko da dantzen lokalean, goizez edo arratsaldez. Astelehen eta asteazkenetan, 10:00etatik 11:00etara eta astelehen eta asteazkenetan, 18:30etik 19:30era. Prezioa 216,50 eurokoa da eta 55 saio eginen dituzte.\nTotal training/crosfit ikastaroa (gainkargen eta autokargen bitartez egiten den entrenamendua), azkenik, astelehen eta asteazkenetan eskainiko da 19:30etik 20:30era, zehazteke dagoen lekuan. 55 saioa eginen dira eta prezuoa 216,50 eurokoa.\nIzena emateko 16 urte eduki behar dira eta epez kanpo ez da izen ematerik onartuko. Zortzi ikasle baino gehiagok ematen badute izena prezio merkeagoa izanen da. Ordainketa bi zatitan eginen da, urrian eta urtarrilean.\nInformazio eskuorriak herriko leku publikoetan eskuratu daitezke.\n6 Iraia Etxarte lesakarra izan da Tximist Cup torneoko jokalaririk onena Errealarekin\nLarraungo kontsultategian, Lekunberrin, errehabilitazio unitate bat egin dute


[Gomendioa] Nick Drake - “Pink Moon” — Gaztezulo\n[Gomendioa] Nick Drake - “Pink Moon”\n[Gomendioa] Nick Drake - “Pink Moon” “Pink Moon” (1972) Nick Drake-en hirugarren diskoa izan zen, hirugarrena eta azkena. Gazte hil zen, merezitako aitorpenik gabe. Hil ondoren arte gutxik entzun zuten artista horietako bat izan zen. https://www.gaztezulo.eus/albisteak/gomendioa-nick-drake-201cpink-moon201d https://www.gaztezulo.eus/albisteak/gomendioa-nick-drake-201cpink-moon201d/@@download/image/nick-drake-folk-rock-60s-acoustic-music-classic-rare-photo-9a-e1592747485909.jpg\n“Pink Moon” (1972) Nick Drake-en hirugarren diskoa izan zen, hirugarrena eta azkena. Gazte hil zen, merezitako aitorpenik gabe. Hil ondoren arte gutxik entzun zuten artista horietako bat izan zen.\nAlta, jada 20 urterekin Island Records diskoetxearekin sinatu zuen bere lehen diskoa kaleratzeko. Hala ere, bere osasun mental kaskarrak asko mugatu zituen publikoarekin eta komunikabideekin izan zituen elkarrekintzak. Honi gehitzen badiogu gazte hil zela, hil ondorengo artista bikainaren kondaira osatua dugu. Kondaira horietan, honen lehen diskoa goraipatu ohi da maisulan bezala. Drake-n kasuan ordea, bere azken diskorako utzi zuen onena. Bere azkenerako. Nork daki, beharbada guztia programatua zuen…\nHala izan zen ala ez, ez dugu sekula jakingo, baina Pink Moon abestiko lau bertsoak, eta ahotsa zein musika errai berdinetatik ateratzen direla dirudien melodia, nahikoak izan ziren abesti bikain bat sortzeko.\nJazz ukituak erabat baztertu zituen disko honetan Drake-k benetan egin nahi zuena eginteko, behingoz. Gehien definitzen duen diskoa da dudarik gabe. Hala ere, gutxien saldu zuen zuena ere izan zen bere hiru lanetatik (bera hil aurretik 5.000 kopia inguru besterik ez zituen salduak). Diskoetxeak beregan fedea galdua zuen jada, Drake-k ez baitzuen promozio lanetan kolaboratu nahi, ezta elkarrizketak eskaini ere, ia zuzenekoetan ere ez zuen aurkeztu diskoa. Horren ondoren Drake-n garai pertsonal zailena hasi zen, bere heriotzarekin amaitu zena.\nKritikak ez zituen, oro har, bere azken hamaika abesti horiek aprezio handiarekin jaso. Egun oraindik Five Leaves Left eta Bryter Later diskoek prestigio handiagoa dute, nahiz eta ia musikazale gehienok Drake-kin dugun harreman emozionala Pink Moon diskoarekin hasten den. Place to Be abestiko bertso pausatu eta gordinetan edo Road bezalako abestietan, non arima zeharkatzen dizuten autobide emozional bat bazina bezala. Kantautore bezala bada ere ezagun Drake, gitarra izugarri ondo jotzen zuen melodia ederrak atereaz instrumentuari; horren adibide da diskoko Horn abesti instrumentala.\nPieza honen soiltasunaren ondoren dator Things Behind the Sun, testu gogor eta luzeenarekin. Know eta Parasite abestietan izugarri zaurgarri azaltzen da, guztiarekin nazkatuta. Izan ere, izugarri lotsatia zen eta arazoak zituen sozializatzerako garaian, non bere harreman estuena sustantziekin zuen. Ez zuen bere lekurik aurkitzen munduan.\nHau guztia izugarri ondo islatzen du Pink Moon diskoak. Artista gutxi biluztu dira Drake disko honetan biluztu zen moduan. Bere legenda, bera hil ondoren jaio zen, berak gozatu aurretik. Alta, ziurrenik, arrakastaz inguratutako bizitza batean Drake ez zatekeen eroso sentituko. Beharbada amaiera berdina izango zen. Espekulazioak dira ordea, Drake-ez dugun egia bakarra From the Morning bezalako abestietan ezkutatzen da, eta eskerrak ematea baino ez zaigu geratzen eskaintzen dizkigun emozio eta zintzotasunagatik.


Previous Article EUSKAL IRAULTZAK BIZIRIK DIRAU!\nNext Article "Txikito" ren harira\nIzan ere, Marxek aipatzen duen lan-indarraren balioaren osagai historiko eta morala badu zerikusi franko honekin. Hau da, proletarioak bizitzeko saltzen duen merkantziak, haren lan-gaitasuna fisiko eta psikikoak, gainontzeko merkantziak bezala, badu balio bat, saltzen den prezioa determinatzen duena eta hura produzitzeko baldintzak determinatuta dagoena. Hala ere, gainontzeko merkantzien kasuan baldintza horiek gehien bat teknologiak determinatuta dauden arren, lan-indarraren kasua ezberdina da. Zeren eta lan-indarraren balioa zehazten duena baita bera edo, gauza bera dena, bere lan-gaitasuna erreproduzitzeko langileak kontsumitu behar dituen merkantzien balioen batura eta halako bakoitzaren balioa produkzio sozialak finkatzen badu ere, hauetako merkantzien kopurua eta aniztasuna, ordea, klase-borrokaren araberakoa da. Baina ez borroka horren emaitza koiunturalen araberakoa, epe luzekoenak baizik. Zeinen determinazioan kultura eta historia funtsezkoak diren. Herri Langilearen borroka-tradizioak eta oroimen historikoa batez ere.\nHonetaz gain, tradizio horiek eta oroimen historiko hori klase-kontzientzi iraultzaile baten funtsezko osagaiak dira. Zeinaren ezean (kontzientzia latentea den aldetik, behintzat) lorpen erreformista posiblerik ez dago. Ez aipatzearren arazoaren benetako konponbidea: kapitalismoaren errotiko ukazioa, askapen integrala; klase, estatu eta patriarkaturik gabeko herri libreen mundu-komunitate bat. Mundu-Iraultza Sozialistaren bidez. Gurean Euskal Iraultza Sozialistan gauzatzen dena, Euskal Errepublika Sozialista independentearen sorreran.\nAskori, agian, hau oso helburu urruna irudituko zaie eta, egia esan, prozesu historiko luze baten ondorioa izan behar du. Hala ere, bizi gaituen kapitalismo agoniko honen aurrean, gerra, langileon bizi- zein lan-baldintzen degradazio gorakorra eta suntsiketa ekologikoa sorburua dena, beste antolakunde sozial bat eraikuntzari ekitea premia gorria dugu.\nLaburbilduz, iraganeko borroka iraultzaileen suari eutsi behar diogu. Une honetan su geldoa baizik ez izan arren, hau ondo hauspotuz gero, bere txinpartek etorkizuneko sute iraultzaile handia piztuko dute. Lehenik eta behin kapitalismo dekadentearen joera suntsikorrak moteltzeko eta, gero, humanitatearen eta gure herriaren etsai bilakatu den sistema hau gainditzeko.\nZapaltzaile eta esplotatzaileek, noski, ez dute errealitate hau ikusi nahi. Ezin dute. Haien ustez, mundu posibleen artean onenean bizi gara. Mila urte iraun behar dituen inperio hartan. Non arazo bakarra den, hain zuzen ere, zapaldu eta esplotatuen matxinada. Inolako arrazoirik ez omen duena, hauen ergelkeria baizik.\nEz da harritzekoa, beraz, guk mantendu eta berpiztu nahi dugun memoria iraultzailea burgesiaren sektore guztiek ezabatu nahi izatea.\nSektore atzerakoia, bereziki espainola, modu gordin eta zitalean aritzen da ataza honetan. Oroimen iraultzailearen erakuslerik xumeena ere suntsitzen eta, kasu askotan, zigortzen. Euskal gudari iraultzaileei buruzkoa bada bereziki.\nEz da hobea, baina, pozoitsuagoa akaso, burgesiaren zatiki demokratiko edota ezkerrekoek, batez ere “etxekoak” (hots, independentistak omen direnak), arlo honetan egindako lana. Hitz leun eta progreen bidez (elkarbizitza, demokrazia, bake-kultura...) saiatzen dira iraultza sozialistaren sua estaltzen, hau oxigenorik gabe uzteko. Saltsa honetan ez dira falta ere borroka iraultzailearen forma anitzei ustezko "borroka-eredu maskulino" baten araberakoak izatea leporatu dietenak!\nHorregatik guztiagatik gure memoria iraultzaileari eutsi behar diogu, kosta ala kosta. Euskal Gudari Iraultzaileen memoria bereziki. Aurtengo Gudari Eguna honetan plazara atera behar dugu erabat iraungi ez den su loriatsu hori.\nGora Gudari Eguna!\nGora atzoko, gaurko eta biharko Euskal Gudariak!


Txinako komunikazio eta aplikazio elektronikoen materialen fabrika eta fabrikatzaileak | Yongjie\nAleazio eta tenplu nagusia:\nAplikazioak: telefono mugikorra / ordenagailu eramangarria, erdieroalea / txipa, 5G oinarrizko estazioa\nAluminiozko plaka anodizatua oxidatu egiten da, eta aluminio oxidoaren geruza mehe bat sortzen da gainazalean, horren lodiera 5-20 mikrokoa da eta anodo oxidoaren film gogorra 60-200 mikrora iritsi daiteke.\nAluminiozko aleazioa: 1050, 1060, 1070, 1100, 3003, 3004, 3005, 5005, 5052\nAluminio anodizatuaren ezaugarriak:\n1. Oxidatutako aluminiozko plakaren gogortasuna eta higaduraren erresistentzia 250-500 kg / mm2-ra hobetzen dira.\n2. Beroarekiko erresistentzia ona, katioi oxido gogorreko filmaren urtze-puntua 2320K-koa da.\n3. Isolamendu bikaina, 2000V arte matxura tentsioa jasaten du.\n4. Korrosioaren aurkako errendimendua hobetzen da, eta ez da higatuko thousands = 0,03NaCl gatz sprayarekin milaka orduz.\n5. Kolore efektua ona da. Oxido film finean mikrospora ugari dago, hainbat lubrifikatzaile xurgatu ditzakeena, motorraren zilindroak edo higaduraren aurkako beste piezak fabrikatzeko egokia dena; filmak adsortzio ahalmen handia du eta hainbat kolore eder eta zoragarri koloreztatu daiteke.\n5052 aluminio-taula produktu elektronikoen oskolerako:\n5052 aluminiozko plaka 3C produktuen azalean maiz aplikatzen da, abantaila hauek ditu, jarraitu Yongjie-ri begirada bat emateko.\nAbantailak: 5052 aluminiozko plakak dentsitate txikia du, beroa xahutzen du, zurruntasun ona du, epe luzeko erabilera, ez da erraza deformatzen, korrosioaren erresistentzia, kolore ederra, kolore erraza, eta hainbat koloretan alda daiteke gainazala tratatzeko prozesuen bidez. produktu elektronikoei distira emateko. Dentsitate baxuak produktu elektronikoak ere eramaten ditu, beraz ordenagailu eramangarri askok aluminio-magnesio aleazioen estalkien teknologia erabiltzen dute.\nOxidatutako aluminiozko plakak trenbide-garraioan, automobilgintzako ibilgailuetan, ontzien garraioan, etxetresna elektronikoetan, eraikuntza eta ingeniaritza moldeetan eta abarretan erabiltzen dira.\nAurreko: Energia Aplikazioen material berria\nHurrengoa: Automobiletarako aplikazio arineko materiala\nAluminiozko paper elektronikoa\nKondentsadore elektronikozko papera


Igo zuen bideoa - Sukaldean Sortzaile\nBideoaren URLa *\nBideoaren izenburua *\n1. parte hartzailea *\n2. parte hartzailea *\n3. parte hartzailea *\n4. parte hartzailea\nUrte tartea *\n--- 12-14 urte 15-17 urte\n--- Araba Bizkaia Gipuzkoa Nafarroa\nArabako eskualdeak *\n--- Gorbeia Arabako Lautada Arabako Mendialdea Arabar Errioxa Aiarako harana Arabako Bailarak Vitoria-Gasteiz\nBizkaiko eskualdeak *\n--- Bilbo Busturialdea-Urdaibai Durangaldea Enkarterri Getxo Lea-Artibai Uribe\nGipuzkoako eskualdeak *\n--- Bidasoa Debabarrena Debagoiena Donostialdea Goierri Oarsoaldea Donostia Tolosaldea Urola Garaia Urola Kosta Urola Erdia Iruñea\nNafarroako eskualdeak *\n--- Bidasoa Zangozako Eskualdea Tierra Estella/Lizarraldea Larraun-Leitzaldea Pirinioak Pirinioaurrea Erribera Erriberagoitia Sakana Valdizarbe-Novenera Erdialdea\nGuraso edo arduraduna *\nKontakturako datuak *\nParte hartzaileak 14 urtetik gorakoak dira, eta, lehenago adierazitako baldintzen arabera, haien datuak tratatzea eta haien irudia edota ahotsa lehiaketako oinarrietan azaldutako eran erabiltzea onetsi dute. Parte hartzaileak 14 urte baino gutxiagokoak dira, eta aitaren/amaren/tutorearen onespena dute lehiaketan parte hartzeko, lehenago adierazitako baldintzen arabera haien datuak tratatzeko eta haien irudia edota ahotsa lehiaketako oinarrietan azaldutako eran erabiltzeko.\nBASQUE CULINARY CENTER FUNDAZIOA ("BCCF")\nLehiaketan parte hartzeko eskaera izapidetu nahiz kudeatu, eta jarduera hori sustatu nahiz ezagutarazi.\nErregistratutako irudiak edota ahotsak eskura izango dituzte hirugarrenek Youtube interneteko atariaren edota BCCFren webgunearen bitartez, baita Europako Batasuneko lurraldetik kanpo ere. Beste datu pertsonalik lagatzea ez da aurreikusi.\nEskubidea duzu noiznahi zure onespena ezeztatzeko, tratamenduari uko egiteko, datuak eskuratu, zuzendu eta kentzeko, beste eskubide batzuk izateaz gain, BCCFra ohiko postaz edo lopd@bculinary.com helbide elektronikora idatzitako eskaera baten bitartez\nDatuen Babesari buruzko informazio osagarri zehatza Pribatutasun Politika Atalean kontsultatu ahal duzu.\n* Datuen babeserako legea onartzen dut\nBaimena ematen dut Basque Culinary Center-eko produktu eta zerbitzuei buruzko informazioa idatziz eta formatu elektronikoen bidez jasotzeko.


Jon Martinez argazkilariak ‘Mendia femeninoan’ erakusketa paratu du Zarautzen - KULTUR SHAREA\nArgazkiak Photomuseum aretoan egongo dira ikusgai abuztuaren 23ra arte.\nJon Martinez Ibarra argazkilariak mendi arloko 40 emakume erretratatu ditu eta horietako 16 argazki Zarauzko Photomuseum aretoan ikusgai dagoen Mendia femeninoan erakusketarako bildu ditu. “Argazkigintzan, erretratuak pertsonak itxuraz nolakoak diren erakuts dezake, baina gutxitan diren bezala erakusten ditu”, eta horixe da Martinezen lanaren bertuterik handiena.\nArgazkilari eta mendizale gasteiztarrak bere helburuak lortu dituzten emakumeen ametsak jaso ditu argazkietan. Emakume hauen begiradetan erakutsitako bizi-energia, mendia maite duten milaka lagunek partekatzen dute; izan ere, bizimodu bilakatu dute mendia, eta aisialdia pasio bihurtu dute.\nErakusketa honetan, mendi arloko modalitate ezberdinetako erreferenteen zuri-beltzeko erretratu-sorta ikus daiteke. “Lan honetan, horietako emakume bakoitzaren atzean aurkitzen den humanismoa behatzen dugu, non bizitza muga izugarrietara eraman dutenen borondatea, indarra eta adimena erakusten den”, adierazi du argazkilariak.\nErakusketa honek omenaldia egin nahi die emakume hauei, guztiei, baita hamarkadatan mendia beren bizitzan erreferente bihurtu dutenei ere.\nMendia femeninoan erakusketa Zarauzko Photomuseum aretoan egongo da ikusgai abuztuaren 23ra arte.\nTags: erakusketa, Mendia femeninoan, Zarauzko Photomuseum\nAsier Irazabal eta Hernan Quipildor artistek beren obra erakutsiko dute Bilboko Alondegiako fatxadan


Juan Mendiaratz - Wikipedia, entziklopedia askea.\nJuan Mendiaratz (Urretxu, 1585eko ekainaren 26a - Birgaragoien, 1648ko otsailaren 16a) gipuzkoar eskultorea izan zen.\nUrretxu, 1585eko ekainaren 26a\nBirgaragoien, 1648ko otsailaren 16a (62 urte)\nDomingo Mendiaratz eta Maria Iturmendi senar-emazteen artean. Anaia bat izan zuen, Vicente, Rubensen eskolaren eragina zuen margolaria, eta Maria izeneko arreba bat.\nMendiaraztarren tailerrean (Urretxu) bizi eta hazi zen, Domingo, bere aita, lan egiten zuen lekuan bertan bizi zen irudizko eskultorea, duela hamarkada batzuk arte tailer mekaniko bat zegoen lekuan. Domingo, ziuraski, Joan Antxietaren orbitan hezi zen.\nTxiki-txikitatik ezagutu eta parte hartu zuen lanbidean, aitari laguntzen. Urte horietan, erromanikoa, Gipuzkoan, gogor sartzen den gotiko baten aurrean erortzen da. 25 urte zituela badakigu Areiztiko Magdalenarekin ezkondu zela, leku berean bizi eta lan eginez. Joan etorrien lekuko dira Ezkiogan soineko batzuk erosi izana (1615) eta bide estuetan ibiltzeko behar duen zoko bat erosi izana (1616).\n33 urterekin (1618), akordio batera iritsi zen Asensio de Gurrutxaga jaunarekin, Zumarragako Parrokiako Bikario jaunarekin eta Kortaberria batxilergo onuradunarekin. Bi irudi dira: berpizkundea eta zutabeko Kristoa, baita Kristo gurutziltzatua ere. Irudi hauek mendeetan zehar asko gurtu dituzte bai Zumarraga herriak eta baita Urretxuk ere.\nJuan Mendiaratzen kalitate artistikoa ez da oharkabean pasatzen, eta enkarguak gero eta handiagoak dira. 1.621ean, bi dokumentu egin zituen: bata, emazteari ahalorde osoa ematen ziona, hura ez zegoenean, eta bestea, Sevillan kobratzekoa. Gainera, Juan Bautista de Narria margolariarekin akordio batera iritsi zen Oraako San Kristobalen erretaula eta Zumarragako parrokiako La Resurrección eta Ecce-Homo irudiak margotzeko.\n1623an Urretxun erroldatu zenetik, badakigu Magdalena izeneko alaba bat izan zuela, Juan Gartzia de Berastegirekin ezkondu zena, dokumentazioak 'Valladolideko mihiztatzailea' deitzen duena 1631n. Datu horrek Gregorio Fernándezen lantegiarekin lotzen du, eta hori berretsi egiten da 1627an Valladolidekoak kontratatutako Arantzazuko erretauletan eta harlanduan lan egitera Gipuzkoara iritsi zenean, gero bere kabuz bere gain hartu baitzuen harlanduaren obra. Juan Mendiaratz herriko eskultorearekin elkartzen da, bere alabarekin ezkontzean, eta, mihiztatzaile edo arkitekto gisa, erretaula txiki batzuk egiten ditu Legazpin (1631), Lazkaon (1640) eta Seguran (1651), Gasteizko Santo Domingo komentuko koru-harlanduz gain (1654). Bere lanik onena Zegamako erretaula nagusia da (1638).\nLegazpin, Prudencio Duranarekin batera, konpromiso-eskritura bat egin zuen 1625ean Motxorroko San Migel ermitarekin, eta bost urte geroago, urte batzuk lehenago Plazaolako errotaren gainean zor zuen errolda berankor bat ebatzi behar izan zuen. 1631n, Joan Mendiaratzek eta haren suhi Joan Berastegik Legazpiko parrokiako maiordomoari ordain-gutun bat bidali zioten, Joanek San Inazioren eta bere suhi erretaularen irudia egin zuela baieztatzeko.\nLazkaon eta Ataunen egin zuen ibilaldiak lan batzuk ekarri zizkion, hala nola lehenengoaren parrokiako sagrarioa (1633), baina estropezu handiak ere egin zituen, 1.639an almoneda bat galdu zuenean bezala, Ataungo San Martin Elizako Aldare Nagusia eraikitzeko, Mayorari esleitua izan zena.\nBere laguna, Ganuza margolaria, 1640an hil zen Zumarragako Santa Anaren erretaula amaitu gabe, eta, haren fidatzailea zenez, amaitu gabeko lanarekin konprometitu zen. 55 urte kontatuta, Arabako lurretara joaten da lanera. Pista desagertzen ari dela dirudi, baina 1646an Onraitan datatutako estilo barrokoko 'Evangelio' aldarea egin izanaren lekukotasuna dago.\n60 urterekin, gaixotasunen batek jota, Urretxura joan zen presaka, 1645eko martxoaren 13an testamentua eginez. Testamentu horretatik badakigu Zumarragako Unibertsitateko Antioko elizangandik jaso beharreko ordainketak geratzen zirela, aldare nagusirako erretaula bat baitzen. Gainera, badakigu Kristo Gotikoa eta bere oinetan oso originala den Pietatea bere lanak zirela.\nHiru urte eta hiru egun geroago Birgaragoienen hil zen, Andia mendilerroan, gurutzefika musukatu eta Ruiz de Gebara apaizaren bedeinkapena jasoz. Ruiz de Gebarak heriotzaren berri eman zuen Urretxun, eta egun batzuk geroago, otsailaren 21ean, hileta bat egin zen San Martin parrokian.\nHil zenean, erretaula bat San Andresen irudi bat egiten ari zela, elurretako otsail gordin batek eraman zuen, eta Arabako herri txiki hartako elizan lurperatu zuten.\n↑ (Gaztelaniaz) «400 años de la muerte de Juan de Mendiaraz» El Diario Vasco 2018-11-23.


Lakuako arduradunak heziketa berezian hitzartutakoa bete barik doaz | LAB SINDIKATUA\nIrakaskuntza Heziketa Berezia Lakuako arduradunak heziketa berezian hitzartutakoa bete barik doaz\nLakuako arduradunak heziketa berezian hitzartutakoa bete barik doaz\nGaur, abuztuak 30, lanpostu banaketen ekitaldi publikoa izan den honetan, Heziketa bereziko langileok aurre akordioaren garapena eta murrizketekin amaitzeko eskatu dugu.\nLan Hitzarmena berritu gabe utziko du agintea PSEk. Agintean izan den azken urte hauetan, administrazioa ez da gai izan kolektibo honen beharrei erantzuteko. Nahiz eta 2011. urtean konfliktoari irtenbidea emateko aukera izan zuen, sindikatu guztiek eta administrazioak berak sinatutako aurre-akordioa urratu zuen, negoziazioak ezerezean utziz.\n2011-12 ikasturtean LAB, ELA eta STEE-EILAS sindikatuok buruturiko mobilizazioek ere ez zuten erantzunik jaso: sinatutako aurre-akordioaren garapena eta kolektibo honetan, zein zerbitzu publikoetan izaniko murrizketak eteteko eskatzen genuen.\nRaxoiren Lan Erreformak egoera larritu duela jakitun, Madrilen erreformaren kontra jardun du PSOEk, eta Lopezen gobernuak ere intsumiso plantak egin baditu ere etxe barruan ez du ezertxo ere egin, ezta bere eskuetan dauden konfliktoetan ere: Lopez eta Celaa badoaz kolektiboa kale gorrian geratzeko arriskuari konponbiderik eman barik.


ONCE Fundazioak familiak bilatu nahi ditu etorkizuneko txakur gidariak prestatzeko | Consumer\nONCE Fundazioak familiak bilatu nahi ditu etorkizuneko txakur gidariak prestatzeko\nBigarren hilabetetik urtebete bete arte animalia gizarteratzea da helburua.\nONCE Fundazioa etorkizuneko txakur gidarien kumeak adoptatuko dituzten familia boluntarioen bila dabil. Helburua da etxe horietan txakurra sozializatzea bigarren hilabetetik urtebete bete arte. Etapa garrantzitsua da, animalia hezteko oinarriak ezartzen baititu.\nAntolakunde horren profesionalek animaliaren osasuna kontrolatuko dute eta lan hori egiteko modurik egokienari buruzko aholkularitza eskainiko dute. Txakurkumea adopzio familiarekin dagoen bitartean, mantentze-, albaitari- eta abarren gastuak ordainduko dituzte, txakurrari denbora eta maitasuna besterik ez baitie eman behar.\nZehazki, Madrilgo Erkidegoko familien bila dabil, 10 bat hilabetez kide bat gehiago hartzeko prest. “Erantzukizun-lan horrek betebeharrak eta dibertimendua bateratzen ditu ehuneko berean, txakurra animalia lagunkoiena, maitekorrena eta leialena izan dadin, baina baita hezitzaileena eta langileena ere”, azaldu du fundazio horrek.\nErakunde hori arduratzen da Espainian ikusmen-urritasuna duten pertsonei autonomia eta segurtasun handiagoz mugitzen lagunduko dien animalia doan emateaz. 1990ean martxan jarri zenetik, 1.000 txakur trebatu baino gehiago entregatu ditu, eta urtean 100 inguru.\nBi urte inguru irauten du trebakuntzak. Lehenengoan, zakurrak familia boluntario batekin bizi dira, eta familia horrek hezten eta sozializatzen hasten ditu. Hori funtsezkoa da animalia prestatzeko. Ondoren, txakurra Trebakuntza Zentrora itzuliko da, gidari gisa izango duenaren oinarrizko alderdiak ikasteko.\nabere fundación-eu guía-eu labor-eu perro-eu


Nafarroako Memoriaren Institutuak hogei bat desobiratze eginen ditu aurten, horietako bat Aranon - Leitzaldea - Erran.eus\nNafarroako Memoriaren Institutuak hogei bat desobiratze eginen ditu aurten, horietako bat Aranon\nTtipi-Ttapa 2021-02-06 09:00\nLeranotzen, Esteribarreko kontzejuan, egindako desobiratze baten artxiboko irudia.\nNafarroako Memoriaren Institutuak aurten hogei bat desobiratze egiteko asmoa du, Espainiako Gerra Zibilaren testuinguruan gerrillari antifaxisten errepresioarekin lotutako hobiak egon daitezkeen lekuetan. Desobiratze horietako bat Aranon eginen dute.\n2016. urteaz geroztik, Nafarroako Gobernuko Memoriaren Institutuak hainbat hitzarmen sinatu ditu Aranzadi Zientzia Elkartearekin, eta 100.000 euro bideratzen ditu urtean, lan horiek egiteko. Ikertzaileen, teknikarien, senideen eta memoria-elkarteen arteko lankidetzaren ondorioz, frankismoaren errepresioaren 114 biktima lurpetik ateratzea lortu da.\nAurten 70 biktima baino gehiago bilatzea aurreikusi dute, horietako 13k izen-abizenak dituzte, baina gehienak pertsona anonimoak, presoak, zibilak, San Kristobal gotorlekutik ihes egindakoak eta makiak dira.\nNafarroako Gobernuak ohar baten bidez jakinarazi duenez, 22 kokaleku baino gehiagotan (pistak, bideak, laborantzarako lursailak, eta abar) bilatuko dituzte, eta, horien artean, Odieta, Esteribar, Lerin, Izako Zendea, Imotz, Ezkabarte, Berriozar, Aibar, Berriobeiti, Larrion, Ultzama, Isaba, Arano, Armañanzas, Zizur Nagusia eta Araitz herrietan.\nJarduerak aste honetan aurkeztu dituzte memoria historikoaren aldeko elkarteen mahaian. Mahai horretan AFFNA36, Txinparta, Amapola del Camino, Asociación Pueblo de las Viudas de Sartaguda eta Areka elkarteek parte hartu dute.\nJarduera-plan honek, aurreko urteetan bezala, memoria historikoaren elkarteek eta ikertzaileek frankismoaren errepresioari buruz egindako proposamenak biltzen ditu. «Aldaketak ditu, lokalizazio-lanek dakarten zailtasuna dela eta. Horietako asko belaunaldiz belaunaldi izandako ahozko testigantzetan oinarritzen dira, edo lur eremu horiek denbora igaro ahala izan duten aldaketen mende daude», Nafarroako Memoriaren Institutuak adierazi duenez.\n114 gorpu berreskuratuta eta 26 biktima identifikatuta\nBerreskuratutako 114 biktimetatik, 2016ko irailean martxan jarritako eta Nasertic enpresa publikoak kudeatutako DNA Bankuari esker, 26 gorpu identifikatu ahal izan dituzte. Bitarte horretan, 252 espediente ireki dira. «Identifikazio-lanak konplexuak dira, eta, batzuetan, bideraezinak, hezur-hondarrak degradatu direlako edo emaile egokirik ez dagoelako; baina bide horiei esker amaitu daitezke erreparazio-prozesuak, gorputzak beren familiei entregatuta», adierazi du INMk.\nLan horietan, Nafarroako Gobernuak 288.000 euro inbertitu ditu 2016 eta 2020 artean. Gainera, 210.000 euro gehiago gehitzea aurreikusi dute 2023ra arte. "Nafarroako Gobernuak biktimen bilaketarekin duen konpromisoa irmoa da", adierazi du erakunde horrek. "Hobiak aurkitzeko zailtasunez jabetuta, denborarekin areagotuta", beste dei bat egin diete herritarrei, "lekuren bat ezagutuz gero, Nafarroako Memoriaren Institutuarekin harremanetan jartzeko".


Beste Hezkuntza Eredu bat posible bezain beharrezkoa da | Borroka Garaia da!\nBeste Hezkuntza Eredu bat posible bezain beharrezkoa da\nPosted by kolaborazioak 24/03/2017\nBorroka garaia da! webgunerako kolaborazioa, egilea: Gasteizko Ikasle Mugimendua\nLehenik eta behin, martxoaren 23 honetan burututako indar erakustaldiagatik kaleak hartu dituen ikasleria zoriondu nahi dugu. Gaur da eguna argi geratu dena LOMCE, Heziberri eta EU2020 bezalako inposaketak ez ditugula Euskal Herrian onartuko. Izan ere, pairatzen ditugun hezkuntza sistemaren zapalkuntzan sakontzea helburu duten erreforma hauek ez dira sistema kapitalistaren erreprodukziora bideratutako mekanismoak besterik.\nIkasleriak Gasteizko kaleak astindu ditu, ilusioz eta determinazioz beteriko amorruaz. Aspaldi ikasi genuen inposaketei aurre egin ezean ez dugula etorkizunik! Ikasleriaren borrokarako determinazio honek, kapitalaren interesen baitan burutzen den jakintzaren ekoizpena gelditzea lortu du. Gaurkoan, Lanbide Heziketak, ikastetxeak eta Unibertsitatea hutsik gelditu dira, milaka eta milaka ikasle Euskal Herri osoan zehar kalera atera direlarik. Gasteizko Kanpusean ikasle grebak eraginda fakultateetako ateak itxi behar izan ditu atzodanik Errektoretza Taldeak, ikasle mobilizazioen eraginkortasuna isladatuz.\nBigarrenik, azpimarratu nahi dugu pasaden asteko ikasle gelaren aurkako erasoa, UPVren presio eta mehatsuak eta indar errepresiboen identifikazio, isun eta jarraipenak, ez direla gai izan ikasle mugimenduaren borrokarako grina itzaltzeko. Era berean, salatu nahi dugu gure proiektuaren eduki praktikak distortzionatzea helburu duen komunikabideen jarduna, aurrez aipaturiko errepresioa bideragarri egiten duena. Beraz ikasle mugimenduak jasandako kriminalizazioaren erantzule nagusitzat jotzen ditugu UPVren agintariak, PNVren armada eta ikasleon borroka manipulatzen duten komunikabideak, denak ala denak kapitalaren mesedetara dihardutenak. Adierazgarria gaurko greba egunean Gasteizko Kanpusa militarki hartua egon dela goiz osoan zehar eta identifikazio eta jarraipenak pairatu ditugula. Jarduera Fisikoen eta Hezkuntzen fakultatean Ertzaintza eraikinera ere sartu da ikasleak identifikatuz. Manifestazioan zehar zipaioen aldetik jasandako probokazioak eta mobilizazio ostean burututako identifikazioak salatzea ere beharrezkotzat jotzen dugu.\nHirugarrenik eta azkenik, gure Hezkuntza Eredu Propioa eraikitzearen beharra inoiz baino gehiago aldarrikatzen dugu. Herri Eskola, Herri Unibertsitate eta eskola Kolektiboak ditugularik honen eguneroko isla praktiko nagusi. Bertan, hezkuntza esparruan ematen diren edukien kritika erradikal batetik abiatu eta gaurdanik langile klasearen mesedetan egongo den ekoizpen teoriko berri bat sortzeari ekin diogu. Horrela, inposaketak borrokatuz eta hauen gainetik gure eredua eraikitzeko baldintzak sortuz, ikasleriak eta langile klase osoak herri burujabe baten oinarri izango den hezkuntza iraultzailea sortuko dugu.\nBeste Hezkuntza Eredu bat posible bezain beharrezkoa delako;\nLOMCE-ri EZ! EU2020-ri EZ!\nGORA HERRIAREN HEZKUNTZA! GORA IKASLEON BORROKA!\nGaurko Gasteizko mobilizazioaren laburpen txikia. #SistemariAurre #Gasteiz @halabedi @hara_ba @topatu_eus @IAbertzaleak @naiz_info pic.twitter.com/fGHQwADg5f\n— J Blanco (@JavierBlancoBer) March 23, 2017\nPosted in: Euskal Herria,kolaborazioakTagged: ikasle mugimenduaPermalinkUtzi iruzkina\n← Eduardo Askatu! Biji Kurdistan!\n13 neurrirekin EH euskalduna genuke bi belaunalditan →


Ricardo Sixto: "Lehentasuna zen guretzat Arrasatera etorri eta Fagorreko langileen kezkak ezagutzea" - Arrasate - Goiena.eus\nRicardo Sixto: "Lehentasuna zen guretzat Arrasatera etorri eta Fagorreko langileen kezkak ezagutzea"\nIrati Goitia 2013-12-03 01:00\nRicardo Sixto valentziarra Izquierda Pluraleko diputatua da Espainiako Kongresuan. Aurreko astean, eguaztenean, Arrasaten izan zen. Fagorreko hainbat langilerekin batu zen euren kezkak lehen pertsonan ezagutzeko. Ondoren, gurekin ere izan zen.\nBilbon duzuen batzar baterako etorri zarela uste dut, baina Arrasatetik pasa nahi izan duzu lehenik. Zergatik?\nLehentasuna zen guretzat Arrasatera etortzea eta Fagorreko langileez batzea. Eta hain zuzen, horregatik aurkeztu ditugu gaur hainbat galdera Diputatuen Kongresuan Gobernuarentzat.\nZer da galera horietan eskatzen duzuena?\nGobernuari ea zerbait egin duen edo egingo duen galdetzen diogu, eta batez ere, zeintzuk izango diren langileek jasan behar izango dituzten ondorioak. Izan ere, langileentzako arazo anitz aurkezten dira, esaterako: lanpostuei dagozkienak, langabezia ordaintzearen gainekoak eta kooperatibako bazkideen kapitala itzultzearena.\nEusko Jaurlaritzatik eta Diputaziotik eginiko kudeaketa egokia izan dela uste duzu?\nEz gara hori baloratzen hasiko orain. Guk nahi duguna da administrazio guztiek, eta hala eskatuko dugu ordezkaritza dugun guztietan, kontuan izan dezatela Euskadiko ekimen sozial indartsu eta garrantzitsua dela. Eta horretaz gain, eredu ere badela estatuan. Horregatik, defendatuko dugu administrazioek ekonomia sozialaren eta kooperatibismoaren alde egin behar dutela lan. Fagorren une jakin baten egin den kudeaketa albo batera utzita, Izquiera Unidarentzat apustu politiko bat da produzitzeko eta elkarbizitzako modu hori.\nEredu kooperatibista gainbeheran dagoela esango zenuke?\nEz, inolaz ere ez. Krisian dagoena da Fagor hartzekodunen konkurtsora eraman duten erabakien kudeaketa. Kooperatibismoa ez dago krisian. Langileek batzeko duten gaitasuna, lan koordinatuaren aldeko apustua, norberaren aurrezkiak proiektu batean jartzearen esfortzua –ez eurek lana izan dezaten soilik, baita euren seme-alabek ere–... Hori eta gehiago da kooperatibismoa, krisi honen gainetik dago.\nNorekin batu zarete gaur?\nLangile talde batekin, oso arduratuta dauden kooperatibako kide batzuekin. Informazio jakin bat helarazi nahi izan diote Izquierda Unidari eta niri pertsonalki Kongresuko kide bezala. Guk ardura, kolaboraziorako prestutasuna eta euren ahotsa (bazkideena eta bazkide ez direnena) instituzioetara eramateko konpromisoa adierazi dizkiegu.\nZer da eurengan sumatu duzuna?\nArdura eta ziurgabetasuna. Azken batean, informaziorik ez egoteak asko kaltetzen du kooperatibaren ingurune soziala erabakiak hartzerako orduan. Beraz, oinarrizkoa da jendeak informazioa izatea erabakiak kontzientzia osoz hartzeko, izan ere, euren etorkizuna da kolokan dagoena.\nOrokorrean krisitik irteten gabiltzala esango zenuke?\nKrisitik irteten ari garen ikuskera Gobernu Espainiarrarena da, Raxoiren Gobernuarena. Ez dator bat, ordea, Gobernuak berak Bruselara bidali duen legealdi osorako aurreikuspen ekonomikoaz. Langabezia tasa ikaragarriak ditugu eta Bruselara bidali diren aurreikuspenek diote Mariano Raxoik Gobernuko presidente izateari uzten dionean (hemendik bi urtera), sartu zenean baino milioi bat langabetu gehiago izango direla. Beraz, ez daitezela iruzurrekin etorri. %25etik gorako langabezia tasarekin ezin da krisitik atera.\nZer da Izquierda Pluraletik proposatzen duzuena krisitik irteteko?\nParadigma aldaketa. Konstituzioko 135. artikuluaren erreformaren harira, alderdi popularrak eta sozialistak guztia sakrifikatu dute zorraren eta espekulatzaileei ordainketak egitera. Guk paradigma aldaketa beharrezkoa ikusten dugu. Ezinbestekoa da zerbitzu publikoen kalitatea bermatzea; ekonomia soziala bultzatzea; eta soldatak eta lanpostuak ziurtatzea langileei. Horretarako ezinbestekoa da administrazio publikoan inbertitzea. Badakigu horretarako dirua behar dela, baina alderdi popularrarekin eta sozialistarekin dugun aldea da gu ez goazela diruaren bila merkatuetara, izan ere, hori eginez gero merkatuek eurek ezartzen dituzte baldintza ekonomikoak ostean. Diruaren bila, dagoen tokira joan behar da. Hainbat sektore, enpresa eta entitatek diru asko dute batuta bai Espainian eta baita paradisu fiskaletan. Horietara jo behar da diruaren bila. Horretaz gain, beharrezkoa da politika fiskal bidezkoagoa.\nEtorkizuna beltza da?\nMariano Raxoik Gobernuko presidente izaten jarraitzen duen bitartean bai. Ez dakigu batzuek ikusten duten argia tunelaren amaierako den edo aurka datorkigun trenarena. Aurrera daramatzaten politikekin (murrizketak, pentsioen erreforma, Lomce...) ez goaz inora. Jendeak jakin behar du, baina, alderdi sozialistak ildo politiko hori partekatzen duela orokorrean. Hala erakutsi zuen 135. artikulua aldatzean eta estatuak lehenik ordaindu beharrekoa espekulatzaileen zorra izan behar duela zehaztean; ez mediku edo irakasleen soldatak.\nLangileek bat egitea edo eredu kooperatibista izan daiteke bidea?\nGuk behintzat horrela ikusten dugu. Guretzako eredu kooperatibista eredugarria da, langileak direlako ezinbesteko pieza.\nHori al da gaur goizean Fagorreko langileei helarazi diezun mezua eta debagoiendarri bidali beharrekoa zure alderditik?\nBai, horixe da gaurko bileran esan dieguna langileei. Guretzako lana da garrantzitsuena, kapitala eta gainerako gainditu daiteke. Horregatik uste dugu honek irtenbidea izan dezan administrazioek euren babesa erakutsi behar dutela.


Familian esku hartzeko programa, gurasoen aurkako indarkerian espezializatua - Bizkaia.Eus\nBizkaiko Foru Aldundiko Emakumeak Babesteko eta Familiei Laguntzeko Zerbitzuak ematen du programa, eta gurasoei edo haiekin bizi diren beste senide batzuei eraso egiten dieten nerabeen eta gazteen indarkeriari aurre egitea du helburu.\nProgramaren barruan gurasoen aurkako indarkeria duten familiak sartuko dira. Seme-alaba batek, aita edo ama eta/edo beste senide batzuen kontra, boterea eta kontrola irabazteko, egindako egintza kaltegarriak joko dira horrelako indarkeriatzat. Abusua fisikoa, psikologikoa edo ekonomikoa izan daiteke:\nkolpeak,bultzadak, gauzak botatzea, etab.\nirainak, mehatxuak, laidoak, ihesak, amari, aitari edo beraien buruari min egiteko mehatxuak, etab.\nlapurretan ibiltzea edo gauzak baimenik gabe hartzea, etxean edo ama edo aitaren gauzetan kalteak eragitea eta amak edo aitak lortu ezin dituzten gauzak eskatzea.\nHonako hau da helburu nagusia: familian esku-hartze integral bat eginez egoera horiei aurre egitea, familiaren dinamikan finkatutako harreman mota hori aldatzeko eta beste mota bat, osasuntsuagoa eta onuragarriagoa, irakasteko, azken batean familia-harremanetan indarkeria desagertzearren.\nHorretarako, familiari laguntza ematen zaio, familiaren dinamikari buruzko ebaluazio orokorra egiten da, bai eta zein familiako kide bakoitzari buruzkoa ere, esku-hartze orokor bat egiteko (maila indibidualean zein familian). Esku-hartze egituratua da, beste gizarte agente batzuekin koordinatuta egiten da, hezkuntza-arlokoa zein psikoterapeutikoa da. Esku hartze honetan, era berean, arazoaren oinarrian dagoen genero-ikuspegia ere landuko da.\nHonako hauek izango dira onuradunak: Bizkaiko Lurralde Historikoan bizi diren familiak, 10 eta 21 urte bitarteko seme-alabak badituzte eta seme-alaba horiek amaren edo aitaren kontra edo familia-guneko beste edozein kideren (neba-arrebak, ama edo aitaren bikotekidea, aiton-amonak…) aurka indarkeria erabiltzen badute.\nProgramak laguntza emango du umea edo nerabea jatorrizko familiarekin bizi den kasuetan, zein umea edo nerabea bere familiarengandik aldi baterako edo era iraunkorrean bananduta dagoen kasuetan ere, banantze hori neurri judizial edo babes-neurri bat denean (harrera zentro edo familia batean egonda) edo, familiak hala erabaki duelako, beste pertsona batzuekin edo beste senide batzuekin bizi denean.\nOnuradun izan daitezke ere seme-alabengandik erasoak jasaten dituzten adingabekoen aitak eta/edo amak edo tutoreak, adingabekoak lagunduta ez badatoz ere.\nNola hartu parte programan\nBizkaiko Foru Aldundiko Umeen Zerbitzutik, erakunde judizialetatik, gizarte zerbitzuetatik eta beste erakunde edo instituzio batzuetatik (modulu psikosozialak, osasun zentroak, biktimei laguntzeko zerbitzuak, eta abar) bidalitako kasuak hartuko dira, baita Bizkaiko Foru Aldundiko Emakumeak Babesteko eta Familiei Laguntzeko Zerbitzuak baloratzen dituen kasuak ere.\nPrograman sartzeko eskabideak Bizkaiko Foru Aldundiko Gizarte Ekintzako Emakumeak Babesteko eta Familiei Laguntzeko Zerbitzuan aurkeztu ahal izango dira zuzenean; bestela, gizarte zerbitzuen edo programara bideratzeko erakundeen bidez aurkeztu ahal izango dira. Azken kasu horretan, zerbitzuek edo erakundeek programara bideratzeko txostena eman behar izango dute, familia eskatzailea programara sartzea egokia den arrazoitzeko.\nProgramara sartzeko, programara bideratzeko erakundeak eskabidea tramitatuko du. Eskabideak eta nahitaezko agiriak Bizkaiko Foru Aldundiko Gizarte Ekintza Sailaren erregistroetan aurkez daitezke. Halaber, urtarrilaren 13ko 4/1999 Legeak aldatu zuen Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/92 Legearen 38. artikuluan xedatutako eretatik edozein erabilita ere aurkeztu ahal izango dira.\nInteresdunek sinatutako eskabidea.\nNANaren, pasaportearen, egoitza txartelaren edo, bestela, eskatzailearen nortasuna egiaztatzeko baliozkoa den beste edozein agiriren fotokopia.\nFamilia liburuaren fotokopia, eta/edo guraso-ahala, zaintza edo tutoretza arrunta frogatzen duten agirienak.\nProgramara bideratzeko txostena, dagokion erakundeak emana. Txosten horrek eskaera arrazoitu behar du. Txosten horretan honakoak adierazi behar dira:\nFamilia-egoerari buruzko informazio osoa.\nKasua dela-eta eginiko esku-hartzeei buruzko informazioa.\nKasurako beharrezkotzat jotako beste edozein agiri.\nBizkaiko Foru Aldundiko Gizarte Ekintza Saileko Emakumeak Babesteko eta Familiei Laguntzeko Zerbitzua.\nTelefonoak: 94.608.3581- 94.406.62.72 - 94.406.62.66\nBizkaiko Foru Aldundiaren 70/2015 Foru Dekretua, maiatzaren 19koa, Gizarte Ekintza Saileko gurasoen aurkako indarkerian espezializatutako familia barruko esku-hartze programa arautzen duena (146 KB)\nGaiari buruzko esteka interesgarriak\n"Madres agredidas por sus hijos/as: Guía de recomendaciones prácticas para profesionales (PDF, 208 KB)". García de Galdeano Ruiz, P. eta González Llópez, M. (2007)\n"Violencia Filio-Parental: Conductas Violentas de jóvenes hacia sus padres". Ibabe, Izaskun, Jauregizar, Joana eta Díaz, Oscar\nGurasoen aurkako indarkerian espezializatutako esku-hartze programan sartzeko eskaera (306 Kb.)\nProgramari buruzko azalpen-liburuxka (454 Kb.)\nGurasoen aurkako indarkeriari buruzko informazio-liburuxka (452 Kb.)


Irekia Eusko Jaurlaritza - Gobierno Vasco :: Urriaren 5ean, 6an eta 7an Euskotrenek autobusen ibilbidea aldatuko du Zumarragan\nUrriaren 5ean, 6an eta 7an Euskotrenek…\nAldaketa Zumaian larunbatean, urriaren 6an, “Zumaiako XVI. Zakila Biraren” ospakizuna dela eta\nEusko Jaurlaritzako Garraio eta Herri Lan Sailaren esku dagoen EuskoTren Sozietate Publikoak bere autobusen ibilbidea aldatuko du Zumarragatik igarotzean urriaren 5ean, 6an eta 7an, egun osoz ez bada ere, Etxeberri auzoko jaiak direla eta.\nAuzo horretarako sarbidea trafikorako itxita egongo da zenbait orduz aipatutako egun horietako bakoitzean. Horrela, Zumaiarantz doazen autobusak ezin izango dira Etxebarri auzotik igaro honako ordu hauetan:\n• Ostiralean, urriaren 5ean: arratsaldeko 18:30etatik aurrera.\n• Larunbatean, urriaren 6an: goizeko 10:30etatik aurrera.\n• Igandean, urriaren 7an: eguerdiko 12:00etatik aurrera.\nAipatutako orduetatik aurrera Zumarraga-Etxeberri geralekua zerbitzurik gabe geratuko da, eta autobusek GI-631 errepidetik zirkulatuko dute.\nAurkako noranzkoan, Ospitalerantz, autobusek ohiko ibilbidea eta geralekuak izango dituzte.\nALDAKETA ZUMAIAN LARUNBATEAN, URRIAREN 6AN\n“Zumaiako XVI. Zakila Bira” izenekoaren ospakizuna dela eta, datorren larunbatean, urriaren 6an, arratsaldeko 17:00etan Zumaiatik Donostiarantz abiatzen den autobus zerbitzuaren ibilbidea Patxita Etxezarreta kalean hasiko da (normalean autobus horiek Txomin Agirre kaletik abiatzen dira).\nInformazio gehiago behar duten erabiltzaileek EuskoTrenen 902 543 210 telefono zenbakia erabili dezakete. Ohiko autobus geralekuetan eta konpainiaren web gunean ere jaso dezakete informazioa: www.euskotren.es.\nEuskotrenek Zumaiako autobusen ibilbidea aldatuko du bihartik, ostegunetik, aurrera, San Telmo jaiak direla eta\nEuskotrenek bihar larunbatean Zumaian bere autobusen ibilbidea aldatuko du


Egitarauaren azaleko irudia egiteko aukera - Amezketa - Tolosaldeko ataria\nEgitarauaren azaleko irudia egiteko aukera\nTolosaldeko Ataria 2019-06-28 15:31\nUdalak jakinarazi duenez, aurtengo jaietako egitarauaren azaleko irudia herritar batek egina izatea nahi dute. Hori dela eta, lehiaketa bat antolatu dute. Bi aukera jarri dituzte: marrazki bat egitea edo argazki bat aurkeztea. Irabazleak, bere lan sarituaren irudia eta izena egitarauaren azalean agertzeaz gain, bi lagunentzako afaria izango du sari modura. Uztailak 20 da lanak aurkezteko azken eguna.


Llanganuco - Wikipedia, entziklopedia askea.\nLlanganucoko aintziretako baten ikuspegia, Yungay, Peru.\nLlanganuco haran glaziar estu batean dauden bi aintziraz osatua dago, alboetan Cordillera Blancako Huascaran, Huandoy, Nevado Pisco, Chapraraju, Yanapaccha eta Chopicalqui mendi elurtuak, Maria Josefa bidezidorrak eta Demanda Quebrada dituelarik, Huascaran Parke Nazionalaren eta Huascaraneko Biosfera Erreserbaren zati delarik, Perun.\nLehen aintziraren ertzean, Warmiqucha (aintzira emea) deitua eta 3850 metroko altueran dagoena, keñualezko baso trinkoak daude, eta ura turkesa kolorekoa da. Bigarren aintzira, Urqunqucha (aintzira arra) deitua, 3860 metroko altueran dago, lehenagandik ekialdera, eta hau baino txikiagoa da.\nLlanganucoko aintzirak Peruko Yungay probintzian daude.\nOrriaren azken aldaketa: 16 apirila 2015, 15:06.


Mayoren laginak – Tropela.eus bloga\nBidaltzailea:Egoitz\t 2007-10-26 2009-04-12 13 iruzkin Mayoren laginak sarreran\nDenborak aurrera egin zuen eta Mayok Kalakan eginiko agerraldi publikorarte ia ahaztu zitzaidan Igorrekoa kontraanalisiaren zain zela. Gainera kasualitatez parean tokatu zitzaidan eta hamar minutu besterik ez nituen ikusi. Nire artean nion: “oraindik ez dute emaitzik eman? Positibo eman zuenean azkar asko bidali zuten ba etxera bizkaitarra!!”. Adi-adi entzun nituen bere adierazpenak, eta egia esan sentsazio txarra jaso nuen. Beharbada kazeta mundua ez da Iban gustura mugitzen den lekua (gogoratu Frantziako Tourreko motoko kamaralaria) eta nire iritziz ez zen gai izan bere burua behar bezala defendatzeko. Nik behintzat ez nion sinistu.\nHiruzpalau aste izango dira ETBko agerraldi hartatik eta astelehen honetan izan dugu azken hiru hilabete hauetako kulebroiaren jarraipena, eta ez amaiera astelehenean pentsatzen genuen bezala. Lanetik bueltan irratia piztu nuen ohi bezala, eta Xabier Usabiaga berriaren inguruko hausnarketak egiten ari zen. Bai, kontrakoa pentsatzen banuen ere, Mayoren kontraanalisiak negatibo eman zuela zioten eta hiru hilabete hauetan Mayoren laginak munduan zehar nola ibili diren kontatzen ziguten. Mayo txirrindularitzatik baztertu zuen analisia Frantziako Chatenay-Malabry laborategian egin zen. Abuztuan laborategi hau itxi egiten zutenez, Mayok kontraanalisia Ganteko laborategi batean egitea eskatu omen zuen, Suitzan. Honek zuen laginari egindako azterketetatik ezin omen zuen baieztatu ez eta ezeztatu ere Mayok EPOrik hartu zuenik. Horren aurrean, hirugarren lagina Australiara bidali zuten, Sydneyra zehazki, eta bertako laborategi batek azkenean Mayok EPOrik ez zuela kontsumitu baieztatu du.\n“Egindako kaltea ikaragarria da” zioen Usabiagak Euskadi Irratiko sintonian. “Ni bera banintz epaitegietara joko nuke” gaineratzen zuen. Dudarik ez egin dioten kaltea neurriz kanpokoa izan dela hiru hilabete inguru egon baita korritu ezinik Frantziako laborategi batek, UCIk Tourreko txirrindulariei ateratako laginak aztertzeko erabiltzen duen ohiko laborategiak, EPO hartu zuela baieztatu zuelako. Mayok komunikabideetan bazekiela negatibo izango zela eta helburua hurrengo urtean Saunier Duvalekin geratzen zaion urtebeteko kontratua betetzea duela xede. Ostikada handia UCIrentzat. Mayoren zaleentzat berri pozgarri bezain amorrugarria.\nBaina aurreratu dudan bezala, “kulebroiak” aurrera jarraitzen du. 24 ordu eskasera, Pat McQuaid UCIko adiskidearen asmoen berri izan dugu. Dirudienez Mayok atseden egun hartan gorputzeko likido guztiak ontzi txikietan eman zituen eta oraindik beste laginen bat edo beste geratzen denez, berriro ere Frantziako Chatenay-Malabry laborategian (positiboa argitaratu zuen laborategian) azterketa egin behar dela B laginarekin. Ez omen dira gainontzeko analisiekin fido. Beraz, berriro ere Mayok eta gainontzekook zain geratu beharrean aurkitzen gara.\nGertaera guzti hauen aurrean, niri eta inguruko askori galdera asko sortzen zaizkigu. Esaterako, UCIk Tourrean txirrindulariei analisiak burutzen dizkie lasterketatan eta egun gutxiren buruan emaitza fidagarriak dituzte. Hau da, txirrindulari bati bere ibilbide profesionala ondatzerainoko fidakortasuna eskaintzen dituzten analisiak lortzen dituzte. Eta UCIrentzat analisi fidagarriak egiten dituen laborategi bakarra Frantziako Chatenay-Malabry, nahiz eta beste bi laborategik, Mayoren kasuan, emaitza ezberdinak plazaratu.\nBeraz, UCIrentzat Chatenay-Malabryk kaleratzen dituen emaitzak egiazkotzat hartu behar badira, ezingo du onartu laborategi honen fidagarritasuna zalantzan jartzen duen kasurik, Mayorena bezalakorik. Dudarik ez astelehenean kontraanalisiaren berri jaso genuenean eskandaluaz ari ginela hitz egiten eta hori McQuaid adiskideak ezin du onartu. Normala. Hori dela eta ez du amore eman nahi eta berriro ere beraien laborategi kuttunenean B laginari azterketak egingo dizkiote.\nZein emaitza kaleratuko ote ditu laborategi frantziarrak B lagin honen aurrean? Demagun negatiboa dela emaitza. Alde batetik laborategiaren izen ona zalantzan jarriko litzateke. Laborategiak bere hakatsa onartu beharko luke eta laborategiko arduradun nagusiak Mayori barkamena eskatzeaz gain, kalte ordaina eman beharko lioke. Era berean, UCIk dopingaren aurka eratutako sarearen ahultzea ekarriko luke, berak fede osoa duen laborategiak huts egin baitio. Txirrindulariei jarritako zigorrak analisi hauengan dute oinarria, beraz, frogen ahultasuna ikusita, UCIk izango ahal luke legitimitaterik zigo horiek jartzeko?\nDemagun positibo dela. Chatenay-Malabryk arrazoi zuen eta ez zuen hakatsik egin lehen analisi hartan. Gainontzeko laborategiek batek jakin nola egiten dituzten analisiak, baina gaizki ez laborategi hontara ikastaroren bat jasotzera joango balira. UCIri dagokionez, orain arteko inpunitateaz jarraituko luke zigorrak jartzen. Mayok txirrindularitza uztea aztertuko luke.\nHemen Pat McQuaid UCIko lehendakariari 2007ko Tourraren ostean egindako elkarrizketa baten linka jartzen dizuet. Honez gero ikusiko zenuten bideoa, beraz, ez da zaila ondorioztatzen entorkizuna asmatzen eta Iban Mayo trama guzti honetan “turko-buru” hartu dutela ondorioztatzea.\nBidaltzailea:Egoitz 2007-10-26 2009-04-12 Hemen argitaratua:Dopin auziakEtiketak: Kalaka, Mayo, McQuaid, positiboa, Saunier Duval


Goiuri jauregian, Europari eta gazteei buruzko jardunaldi bat egingo da maiatzaren 6an « Prentsa oharrak\nGoiuri jauregian, Europari eta gazteei buruzko jardunaldi bat egingo da maiatzaren 6an\nKategoriak: Prentsa oharrak — Etiketak: Europaren Eguna, Goiuri jauregia — Komunikazio Zerbitzua / Servicio de Comunicación — 1 maiatza 2021 11:00\nEkimena, zeinak “Europako Hiriburu Berdea” izena baitu, Europaren Egunaren barruan dago, eta balio izango du gogoeta egiteko hiri iraunkorrak sustatzeko jardunbide egokiei buruz\nEquipo Europa kolektiboak antolatu du topaketa, Udalaren, UNESCO Etxearen, Europako Parlamentuaren (Eskolak Enbaxadore) eta Batekinen laguntzarekin\nGoiuri jauregian, Europari eta gazteei buruzko jardunaldi bat egingo da, maiatzaren 6an. Ekimena Equipo Europa gazte kolektibo europazaleak antolatu du, Europaren Egunaren barruan, eta balio izango du gogoeta egiteko hiri iraunkorrak sustatzeko jardunbide egokiei buruz: topatzeko, eztabaidatzeko eta gogoeta egiteko gunea izango gazteentzat, adituentzat, profesionalentzat eta gizarte-eragileentzat. Gasteizko Udalak, UNESCO Etxeak eta Batekinek (Arabako boluntariotzaren agentzia) lagundu dute ekitaldian. Parte hartzeko, izena eman behar da.\nEsteka honetan kontsultatu daiteke programa; bertan, zenbait aditu-talde eta mahai-inguru egongo dira politika iraunkorrei, ingurumenari eta gazteei, gazteentzako aukerei eta ondorieio eta gogoei buruz.


Alkateak ezkutatu egin du uztailean kirofanoen obra baimendu zuela – abotsanitz.eus\n9 otsaila, 2022 Albisteak / gizartea / Udala\nUztailaren 28an Bidasoa Ospitaleko bloke kirurgikoa eraberritzeko obretarako lizentzia eman zuen Txomin Sagarzazu Hondarribiko alkateak. Abotsanitz Udal Taldeak aste honetan izan du horren berri, eta Osakidetzak iazko martxoaren 4an erregistratu zuela Hondarribiko Udalean obraren proiektua, xehetasun guztiak azalduz. Alkateak informazio hau ezkutatu egin die zinegotziei, komunikabideei eta herritarrei.\nUrriaren 28ko osoko bilkuran, Abotsanitzek aurkeztutako mozioaren eztabaidan, proiektua udalean zegoela eta obra baimenaren dekretua sinatu izana ezkutatu zuen alkateak. Are gehiago, ziurtatu zuen informazioa falta zuela, eta sailburuari eskatu ziola. Hitzez hitz, zera esan zuen: “Faltan botatzen dugu Osakidetzatik, osasun ardura duten horiengatik, informazio guztia jasotzea. Horren falta sumatu dugu eta hori eskatu dugu”.\nGeroago ere, gaiaz hitz egin duen aldiro ezkutatu egin du proiektua ezagutzen zuela eta kirofanoak ixteari argi berdea eman ziola. Esaterako, urtarrilaren 17an eta otsailaren 3an eskualdeko bi irratitan eskainitako elkarrizketetan. Urtarrilean Radio Irunen hala mintzatu zen: “Ni harremanetan jarri naiz sailburuarekin, eta esan zidan harremanetan egongo garela. Espero dut elkartuko garela eta informazio hori izango dugula”.\nBi aste geroago Antxeta Irratian hau adierazi zuen: «Ospitalearekin kezkatuta gaude, ikusten dugulako proposatu den 18 hilabeterako proposamena ez dugula ezagutzen, eta espero dut informazioak laster jasotzea, bestela, beste neurri batzuek hartuko ditugu».\nAbotsanitz Udal Taldeak gertatutakoa oso larria dela uste du. Ikusita herritarrak zein kezkatuta dauden gai honekin, oso larria da alkateak kirofanoak berritzeko proiektua ezagutzen zuela ezkutatu izana eta, batez ere, obra baimendu izana. Horrelako informazioak ezkutatzen dituen alkate bat al da Hondarribiak merezi duena?\nJoan den larunbatean Hondarribian egin zen kontzentrazioko une bat


ICAN Erakundeak Bakearen Itsasontzian - Mundu Martxa\nHasiera » Berri » Sakatu oharrak » ICANeko erakundeak Bakearen Itsasontzian\n13 / 11 / 2019 12 / 11 / 2019 arabera Antonio Gancedo\nICAN erakundeak Bartzelonako Bakearen Itsasontzian elkartzen dira\nBakearen Itsasontzia Bartzelonara iritsi zenean, joan den asteartean, azaroak 5, ICANeko hainbat erakundek Munduko Bakearekin lotutako hainbat ekimen eta proposamen bildu zituen ekitaldi batean bildu ziren.\nPeace Boat, Japoniako Bakearen Itsasontzia, ICAN (Arma Nuklearrak Deuseztatzeko Nazioarteko Kanpaina) kanpainaren parte aktiboa da.\nBakearen kontzientzia sortu nahi du, munduan zehar egiten duen bidaian, giza eskubideak sustatuz, ingurumena errespetatuz eta Hiroshima eta Nagasakiko bonben ondorioak ezagutzera emanez.\nKanpaina hau nazioarteko gizarte zibilaren gobernuz kanpoko erakundeek osatutako koalizio batek osatzen du. TPAN (Arma nuklearrak debekatzeko ituna).\nArma nuklearren amaieraren dokumentala proiektatu zen\n"The Beginning of the End of Nuclear Weapons" dokumentala proiektatu zen.\nDokumentala, Álvaro Orussek zuzendu eta Pressenza-ko Tony Robinson-ek sortua.\nArma nuklearren historia, horien ondorioak azaldu ditu eta sentsibilizatu eta desagerrarazi beharraz sentsibilizatu nahi ditu.\nFilma emititu aurretik, Maria Yosida itsasontziz zuzendariak ongi etorria eman die bertaratutakoei, Bakearen Itsasontziaren eta ICAN kanpainaren helburuak azaldu ditu.\nHibakusha-k, Noriko Sakashita-k, eman zion hasiera aktoreari, "Bizitza gaur goizean" poesia errezitatuz, Miguel Lopezen biolontxeloa lagun zuela, Pau Casals-en "Cant dels Ocells" jotzen, entzuleak giro afektiboan sintonizatuz. .\nDokumentalaren ondoren, esku-hartzeak\nDokumentalaren ondoren, esku-hartzeak eman ziren:\nDavid Llistar, Bartzelonako Udaleko Justizia Globala eta Nazioarteko Lankidetzako zuzendaria, bere Sailaren ordezkaria eta Ada Colau Bartzelonako alkatea.\nTica Font, Centre Delàs d'Estudis per la Pau-koa.\nCarme Sunyé, Fundipauko lehendakariordea.\nAlessandro Capuzzo MSG-ko Bamboo-ko ordezkaria (2. Mundu Martxari atxikitako itsasontzia, Mediterraneoa zeharkatzen duen Kanpainarekin: "Mediterraneoa, bakearen itsasoa eta arma nuklearrik gabekoa").\nRafael de la Rubia, 2a MM-ko koordinatzailea eta gerrarik eta indarkeriarik gabeko Munduaren sortzailea.\nFederico Mayor Zaragoza, Bakearen Kultura Fundazioko presidentea eta UNESCOko zuzendari nagusi ohia (bideoaren bidez).\nPodemos-eko diputatu ohiaren Pedro Arrojoren laguntza ere badugu, dokumentalean parte hartzen duten protagonistetako bat baita.\nJosep Mayoral Granollers-eko alkateak eta Espainiako Bakearen aldeko Alkateen lehendakariordeak laguntza eskertu zuten.\nEkitaldia amaitzean, urriaren 2an Madrilen hasi zen eta dagoeneko Afrikako herrialde batzuetara bidaiatu eta Ameriketara bidean dagoen 2. Bakearen eta Biolentziaren Aldeko Mundu Martxari buruzko informazioa eguneratu zen. Asian eta Europan zehar egingo duen birarekin jarraituko du, martxoaren 8an amaituz.\nArtikulu hau idaztea eskertzen dugu Pressenza Nazioarteko Prentsa Agentzia, Bartzelona idazten\nEgunkaria, 7-8-9 Azaroa


“adinduentzako egoitzetan farmazia zerbitzu eta sendagaien deposituari” buruzko EGABren Irizpena > CES Vasco\n“adinduentzako egoitzetan farmazia zerbitzu eta sendagaien deposituari” buruzko EGABren Irizpena\nasteartea, 20 otsailak 2018\nEGABren iritziz “Euskadiko adinduentzako egoitzetan farmazia zerbitzu eta sendagaien deposituei” buruzko dekretu proiektua izapidetzea egokia da, kontsulta organo honek egin dituen gogoetekin.\nEGABren iritziz, “desiragarria litzateke aukera pertsona desgaitu eta gaixotasun mentalak dituztenentzako egoitzetan arreta farmazeutikoa ere lantzeko aprobetxatzea”. Horri esker, atzerapen handirik gabe, zentro soziosanitarioetan arreta farmazeutikoaren araubidezko garapena osatuko litzateke.\nEusko Jaurlaritzako Osasun eta Enplegu Sailak egin ostean, Euskadiko Ekonomia eta Gizarte Arazoetarako Batzordearen iritziz “Euskadiko adinduentzako egoitzetan farmazia zerbitzu eta sendagaien deposituei” buruzko dekretu proiektua izapidetzea egokia da, kontsulta organo honek egin dituen gogoetekin.\nBere erantzunean, Batzordeak adinduentzako egoitzetan arreta farmazeutikoa arautzearen beharra partekatzen du. Hala, prestazioa modu iraunkor eta eraginkorrean antolatu behar da, bizi itxaropena luzatzen ari baita eta biztanleriaren segmentu horretan gaixotasun kronikoak nagusi baitira. Ildo horri eutsiz, EGABk “pozik hartzen du” arau proiektua. Dena den, “desiragarria litzateke aukera pertsona desgaitu eta gaixotasun mentalak dituztenentzako egoitzetan arreta farmazeutikoa ere lantzeko aprobetxatzea”. Horri esker, atzerapen handirik gabe, antolamendu farmazeutikoari buruzko Legeak aurrez ikusitakoari eutsita, zentro soziosanitarioetan arreta farmazeutikoaren araubidezko garapena osatuko litzateke.\nBere irizpenean, EGABk gogorarazitakoaren arabera, eremu honetan urte askotan ez da araubidezko garapenik izan eta, ondorioz, lehiaren kontrako jardunak gertatu dira. Ildo horri eutsiz, harrituta dago, bidalitako testuak ez aipatzea Osasun Sailak hartutako konpromisoak, zuzenean edo azpi-kontratazioaren bidez, arreta farmazeutikoaren zerbitzua sektore-operadore guztientzat irisgarria izan dadin ebatzi eta bermatzeko Gai hori buruz, gogoratu behar da lehiarako euskal agintarien iritziz, lehiarako jardun mugatzailea zela Osasun Sailaren eta euskal farmazialarien elkargoen arteko hitzarmena aldatzeko akordioa. Horren arabera, adinduentzako egoitzetan farmazia arreta farmazia bulegoei gordetzen zitzaien, beren bitartekoak erabiliz gauza bazezaketen. Jarduera horrek zerbitzu osagarriak (asteko sendagaien ontziak prestatzea, egoitzako osasun taldearekin lankidetzan jardutea, sendagaien stocka eta iraungitzea kontrolatzea…) farmazia zerbitzuen enpresei eta farmazialari autonomoei azpi-kontratatzea baztertzen zuen, “egoitza batzuetan formula errotua eta oso estimatua".\nEgokitzapen lanetarako laguntzak\nAzkenik, dekretu proiektuarekin batera doan txosten ekonomikoari buruzkoetan, EGABk adierazitakoaren arabera, balioetsitako kontzeptuek titulartasun pribatuko zentroen hainbat gasturi ez diote erreparatzen: e-errezeta ipintzea, Osakidetzaren sistema informatikoa nahitaez erabiltzea…). Horrez gain, egoitza batzuek, bereziki txikienek, urtebeteko epean kudeaketa eredu berriari egokitzeko izan ditzaketen zailtasunak ez ditu kontuan hartzen. Halakoetan, EGABk Eusko Jaurlaritzak laguntzak gai ditzan iradoki du. Helburua egokitzapen obrei aurre egitea litzateke: dekretu berriaren eskakizunekiko lokal, instalazio eta hornidura egokiak gaitzea.


�Ertzaintzak nola torturatu nauen ikusiko da, dena grabatuta badago� - GARA\nGasteizko Parlamenturako bozaldia hasi baino ordu batzuk lehenago atxilotu zuen Villabonako gaztea Ertzaintzak, martxoaren 1eko goizaldean, bere herriko taberna batean lagunekin zegoela. Bera izan da hiru urteotan Polizia autonomikoak inkomunikatu duen lehen herritarra. Eta torturak salatu zituen.\nJoan den martxoaren 6ra arte, Ertzaintzaren aurkako tortura salaketa bakar bat ere ez da izan, azken hiru urteotan. Tarte horretan inori ez zioten inkomunikazioa ezarri. Manex Castrorekin hautsi zuten estatistika hori, eta berak, bost egunez inkomunikatua izan ostean, tratu txarrak salatu zituen.\nTortura salaketa horren ondotik, Lakuako behin-behineko bozeramaile Miren Azkaratek birritan adierazi zuen Ertzaintzak protokoloa bete eta dena bideokameraz grabatu zuela. Horri eta bere egoerari buruz GARAk egindako galderei erantzun die Villabonako gazteak. Baita, Lakuako Barne Sailaren eta Azkarateren adierazpenen aurrean, bere testigantza berretsi ere.\nZer moduz zaude une hauetan?\nOrain nahiko ondo. Aste honetan beste kideekin batera egoteko aukera izan dut eta nahiko ondo nago. Laguntza handia da.\nInkomunikaziotik atera, eta bakartze-egoeran igaro nituen lehenengo egunak nahiko gogorrak egin zitzaizkidan.\nErtzaintzak bere eskuetan izan zintuen atxilotze-aldiak zer esana eman du. Areago, tortura salaketa publiko egin eta gero, hiru urtetan, Ertzaintzak inkomunikazioa ezarri dion lehenengo pertsona zinela kontuan hartuz. Horretaz jabetzen al ziren ertzainak zure atxiloketan?\nNormal zeuden, beti horrela jokatuko balute bezala. Ez zidaten inkomunikazioari buruzko aipamenik egiten.\nAbokatuarekin hitz egin nahi nuela esaten nienean bakarrik. «Ez al zara konturatzen inkomunikatuta zaudela?», esaten zidaten.\nAriketa fisikoak eta deskantsua galaraztea etengabea izan zela salatu zenuen. Baina presio psikologikoak izan dira, batik bat, zure salaketaren muina. Nola gogoratzen dituzu bost egun horiek?\nGogorra egiten zait gogoratzea. Nola gailendu zitzaizkidan, nola txikitu ninduten...\nNahiago dut hura ez gogoratzea. Umilazioaren eta beldurraren sentsazioa daukat.\nNahiko antzekoa egin zitzaidan dena, hiru edo laugarren egunera arte. Orduan lasaitu ziren beraiek.\nGogorrena, zalantzarik gabe, nire ahotik hitzak lortzen zituztela konturatzea zen, egin nahi ez nuena egitera nola behartzen ninduten.\nZure sendiak, Arartekoarekin bildu ostean, salaketa aurkeztu zuen Lakuak ez zuelako euren protokoloa bete. Ez zuten etxera deirik egin. Zure salaketan, gainera, aipatzen zenuen medikuarekin egon ostean jakin zenuela asteleheneko 13.00ak zirela eta Oiartzunen zinela. Zenbatero eramaten zizuten medikuarengana? Nora? Berak zer erantzun zuen berari salaketa egin ostean?\nEgunero eramaten ninduten medikuarenera, egunean behin. Donostiako epaitegira. Lehenengo egunean, berak galdetu zidan tratu txarrak jasaten ari ote nintzen. Nik esan nion fisikoki ez nindutela gehiegi ukitu, baina psikologikoki txikitzen ari zirela, gailentzen ari zitzaizkidala. Berak oharra jaso zuen, eta zein egunetan eta zein ordutan nengoen konturatu nintzenean eta eskuak burura eraman nituenean, erruki aurpegia jarri eta segur aski inkomunikazioa ez zutela bosgarren egunera arte luzatuko esan zidan.\nGainerako egunetan argazkiak egiten zizkidaten. Mehatxuak jasotzen nituela esaten nien, eta eurek oharra hartzen zuten.\nErtzaintzaren eskutik torturak jasan zenituela salatu bezain laster, Lakuako Gobernuko bozeramaile Miren Azkaratek zure atxilotze-aldiko bideo eta agiriak epaileak eskura dituela iragarri zuen. Grabaketa horiek existitzen al dira? Non eta nola grabatzen zuten? Zein maiztasunez? Izan ere, atxilotze-aldi osoa ez zuten jasoko bideoz...\nNik kamera bakarra ikusi nuen, deklarazio polizialean.\nBeste kamerarik balego, galdeketak egiten zizkidatenek ez lituzkete astakeria horiek esango. Atxilotze-aldi osoa grabatuta badago, oso-osorik eta gela guztietakoa, Ertzaintzak nola torturatu nauen grabatuta dago.\nPrest egongo al zinateke zure atxilotze-aldiko bideoak euskal udalerrietako plazetan publikoki emititzeko? Horrela, amnistiaren aldeko mugimenduak dioen bezala, Euskal Herri osoak jakingo luke nork dioen egia.\nBeste inor ez torturatzeko balio badu, noski baietz. Miren Azkarateri esango nioke ez dakiela ondo hor barruan zer gertatu den. Zer gertatu den baldin badaki, berak jakingo du zertan dabilen. Ez torturatzeko protokolorik baduten ala ez, hori ez dakit, baina euskaldunak atxilotu, torturatu eta kartzelatzeko protokoloa ederki bete dute.\nGuardia Zibilarekin mehatxatu zintuzten, ama atxilotuko zutela, Porturen kasua gogorarazi... Zer pentsatzera iritsi zinen?\nEz nuen sinistu nahi. Baina azkenean, desgastearekin.... zalantzekin hasi nintzen, horrenbestekoa zen haien bonbardatzea....\n«Eta benetan ari badira?» pentsatzen nuen askotan. Oso, oso, oso ondo egiten zuten euren lana. Sinetsarazi zidaten niri laguntzen ari zirela, eta kontrakoa zen, txikitu egin ninduten. «Guardia Zibilaren eskuetan uzten banaute, banago lehendik ere nahikoa lehertuta.....», horixe pentsatzen nuen.\nErtzaintzaren eskuetan jasandakoak, nolabait, bere segida izan du espetxeratu eta gero.\nAuzitegira iritsitakoan, ertzainek esan zidaten ondo portatu zirela eta Madrilen tratua ez zela berdina izango. Ongi asko nekiela hango poliziek zenbat gorrotatzen zituzten euskaldunak.\nBaina Auzitegi Nazionaleko poliziek lasaitu egin ninduten. Dagoeneko ez nengoela egoitza polizialean eta ez zidatela ezer egingo esan zidaten. Ederki ikusi zuten zer egoeratan nengoen, beldurtuta, lur-jota, txikituta....\nKartzelako lehenengo egunetan, hotsen bat entzuten nuenean zutitu eta paretaren kontra jartzeko keinua egiten nuen. Bazirudien berriro galdeketetara eraman behar nindutela. Gaur egin dut lehenengo aldiz gau osoa lo. (Manex Castroren adierazpen hauek, espetxeratu eta bi aste gerokoak dira).\n«Nik kamera bakarra ikusi nuen; deklarazio polizialean. Beste kamerarik balego, galdeketak egiten zizkidatenek ez lituzkete astakeria horiek esango»\n«Miren Azkarateri esango nioke ez dakiela ondo hor barruan zer gertatu den. Ederki bete dutena euskaldunak atxilotu, torturatu eta kartzelatzeko protokoloa da»


Errezilgo San Martin Herri Eskola: maiatza 2021\nAsteazkenean Imanol Galtzagorri elkarteko kidea etorri zitzaigun eskolara, liburuz betetako kutxa ekartzera. Liburuok eskolan bertan edota etxean irakurtzeko aukera dugu.\nEkainaren 16ra arte izango dugu altxor eder hau gure artean, hortaz, badakizue, aukeratu gustuko liburua eta ..... gozatu!!!\nHona hemen eskolako txikienak Imanolek egindako aurkezpenean.\nNUESTRO MURAL DE LOS ANIMALES ACUÁTICOS\nHH 4-5 eta LH1-2KOAK ALBAOLAN ETA GALAXY PARKEN\nMaiatzaren 21ean albaolara juanginen. tzalupas juanginen.\ngausak berriak ikasigenituen.\nAÑORGAN BAKADU GENUEN.\nGALASI PAKERA JOAN GINE. ASKO JOLASTU GENUEN.\nGalaksipark onena izan da.\nAlbaolara joan gara San Juan baleontzia ikustera\nMaiatzak 21ean Albaolara joan ginen San Juan baleontzia ikustera HH 4 urteko ikasleetatik LH6. maila bitarteko ikasleak.\nLehendabizi Pasaiko portura iritsi ginen eta bertan hamaiketakoa egin eta Albaolara abiatu ginen txalupa batean. Iritsi ginenean sarreran elkartu ginen Laura gidariarekin. Bisitaren arauak azaldu zizkigun eta San Juan baleontziari buruz hitz egin zigun.\nHasieran esplikatu zigun zer bide egiten zuen San Juan baleontziak Ternuara iristeko. Gero, baleontzia noiz eta non hondoratu zen erakutsi zigun. Hurrengo gelan San Juan baleontziaren maketa ikusi genuen. Jarraiko gelan zer zuhaitzekin egiten zituzten esan zigun. Haritza eta pagoa erabiltzen zituzten bustitakoan ez zirelako usteltzen. Errementariek egindako iltzeekin elkartzen zituzten egurrezko piezak. Egurren artean geratzen ziren tarteak galipotan bustitako kalamuarekin estaltzen zituzten. San Juan baleontziak 6.000 metro soka edukitzen zituen eskalak egiteko. Ondoren, janaz eta edanaz hitz egin zigun. 43.200 litro sagardo eramaten zituzten bidaia guztirako. Bertako indioekin euskeraz hitz egiten zuten. Baleontzian zeramatzaten kupel guztiak olioz betetzeko 25 bale ehizatu behar zituzten.\nAzalpenak entzun ondoren, tailerrera joan ginen. Bertan itsasontziak nola egiten diren erakusteko eskola bat dute eta bertara kanpoko jende asko joaten da. Ikastaroak 3 urte irauten ditu. Greziar bat eta italiar bat ari ziren lanean gu han geunden bitartean. Tailerretik San Juan baleontzia ikustera joan ginen. 7 urte daramatzate baleontzia egiten eta beste 2 edo 3 urte geratzen zaizkie bukatzeko.\nLaura agurtu ondoren itzuli ginen berriz ere txalupan Pasaiko portura. Autobusa hartu eta Añorgako frontoira joan ginen bazkaltzera. Bazkaldu eta gero pixka batean jolastu egin genuen.\nBerriz ere autobusera sartu eta Galaxy Parkera joan ginen. Bertan oso gustora ibili ginen eta bertakoak ere oso jatorrak ziren.\nHiru terdiak aldera autobusera igo eta Errezilera bueltatu ginen nekatuta baino gustora.\nAtzo, maiatzak 19, DBH1 eta DBH2ko ikasle ohiak etorri zitzaizkigun Urolako kontuen berri ematera: bertako ordutegia, arloak, irakasleak, arauak... azaldu zizkiguten, eta hainbat gomendio eman ere egunerokoan ondo eta eroso aritzeko.\nOso gustura izan ginen euren kontuak entzuten!\nEskerrik asko, Alejandro, Urko, Alaine, Nahia, Jon, Jurgi, Adei, Nahikari, Iraide Carrera eta Iraide Labaka!\nEta laster gara, berriz ere, elkarrekin!!!!!😀\nDONOSTIAN MAIATZAREN 14AN\nMaiatzaren 14ean Donostira joan ginen. lehenengo itsas museora.\nBertan Euskal balearen ehiza kontatu ziguten. Urgulen bazkaldu genuen.KANOIAK IKUSI ETA IKUTU GENITU. Bazkaldu tagero aquariumera sartu ginen. ARRAI ASKO IKUSI GENITUEN.\nAquariumetik irten eta parkera joan ginen. Oso polita zen.\nAspaldi-aspaldiko kontuak gogora ekarriz, baleak ehizatu ditugu gelan.\nIZAN ZAITEZ ZEU!\nAtzo, maiatzak 17, "Izan zaitez zeu!" lelopean ospatu genuen eguna, bakoitza den bezalakoa dela eta elkar errespetatu behar dugula aldarrikatuz.\nAniztasuna aberastasuna da, eta gutako bakoitza ale txiki bat baino ez aniztasun horren barruan. Hori irudikatzeko borobil handi bat osatu genuen guztion argazkiekin.\nGainera, geletan gaiaren inguruan lanketa egin ostean, denon artean ostadarraren kolorez apaindu genuen hurrengo horma-irudia bakoitzak bere ezaugarriak adieraziz.\nGAZTELANIA. VENTANITA DE LA CLASE ¿CÓMO ESTÁ EL DÍA HOY?\nMaiatzaren 7an eskolatik Baldara joan ginen HHkoekin eta 1. eta 2. mailako ikasleekin.\nGustura ibili ginen lore artean bideko baserrien izenak aipatuz.\nGAZTELANIA. VENTANITA DE LA CLASE ¿CÓMO ESTÁ EL DÍ...


Heleta, herria zuzenean — Gaztezulo\nHeleta, herria zuzenean https://www.gaztezulo.eus/albisteak/heleta-herria-zuzenean https://www.gaztezulo.eus/albisteak/heleta-herria-zuzenean/@@download/image/20125316001ehz__1360610038.jpg\nTestua: Saioa Baleztena, Argazkiak: EHZ\nBizitokia hirutan aldatu du. Lehendabiziko zortzi edizioak 1996tik 2003ra Arrosan izan ziren, hurrengo bortzak 2003tik 2008ra Idauze-Mendin, eta 2009az geroztik Heletak besarkatzen ditu uda hasieran bertaratzen diren milaka lagunak. Hamazazpi urteko ibilbide honetan, baina, gauzak anitz aldatu dira. Guztiaren gainetik, hori bai, oinarria berbera da eta EHZ Elkarteak egitasmoa sortu zenean onartu zituen ezaugarriak orraztuz herri bat eraiki nahi du, festibalak iraun bitarteko hiru egun horietan loratzen den herria.\nIzan ere, hau ez da musika jaialdi hutsa, eta urte guztian zehar 700 bat laguneko lan taldeak sostengatzen du izaera militante horren muina. Boluntarioak dira lehengai, eta aurtengo edizioan ere, azpimarratzekoa da egindako lana.\nOinarrian, hamabortz kidedun administrazio kontseilua eta koordinazio orokorra ahalbidetzen duten bi langile jarduten dira modu iraunkorrean. Hala ere, jaialdiak ez luke etorkizunik izanen uda iristearekin batera, prestakuntza ahalbidetzeko, gerturatzen diren 600 lagunen partaidetzarik gabe. 60 laguneko hamalau komisiotan multzokatzen dira eta, horrela, guztien artean hiru eguneko jaialdia jartzen dute martxan.\nIparra eta Hegoa bateratuz\nEuskal Herri osoko festibala dela azpimarratu izan dute behin baino gehiagotan, nahiz eta aurtengoan inoiz baino ozenagoa den mezua, Iparraldearen eta Hegoldearen artean maizegi ageri diren mugak gainditzeko, bertzeak bertze.\nUrtean zeharreko ekitaldien artean azpimarragarriena euskal musikaren harrobia elikatu eta ezagutarazteko helburua duen Euskal Herria Zuzenean Musika Lehiaketa da, dudarik gabe. Aurten, formatu berria ezagutu du, finalerdia Iparraldean izan ordez, Donostiara eraman baitute, muga hauste eta bateratasun hori irudikatzeko asmoz. Iparraldeko herrietatik gerturatzeko, gainera, autobusak ere antolatu zituzten estreinakoz. Finala mugaren beste aldera eraman zuten, ordea, Miarritzeko Atabal Aretora, hain justu. Bide batez, gogoratuko dugu Pasai Donibaneko Anai-Arrebak taldeak irabazi duela lehiaketa eta, sari gisa, Heletan joko dutela.\nSei eszenatoki, sorkuntza amaigabea\nEkainaren 29an abiatuko da jaialdia, eta uztailaren 1era bitarte luzatuko da. Gibelherri, Urbeltzeta, Antxartea, Plaza, Itsasoa eta Erregelu eremuak nagusituko dira Heletan, baina kale animazioak ez du hutsik eginen. Musikak bakarrik ez, antzerkiak eta dantzak ere indar berezia bereganatu dute, gainera, aurtengo edizioan.\nCobra, Gojira, Danakil, Public Enemy, We Are Standard, Islaia, Anai Arrebak, Miyavi, Matxura, Moï Moï, If Renauld Was a Punk, Bilau, Elektrotxaranga, Mobydick, Debekatuta dago oroitzea dokumentala eta Presoak Zuzenean gaualdia.\n17 Hippies, Youssoupha, Esne Beltza, Sepultura, The Bloody Beetroots DJ Set, Sleeppers, Lisabö, The Moorings, South Central, Rap Topagunea, Docteur Troll, Orkresta, SOS Dance, La Focdamn, Dantzaz taldea, Prana, Balsamo, Miren Gaztañaga, Josune Monton, Orchestra Chakaraka eta sexualitateari buruzko mahaingurua.\nThe Abyssinians, Bebe, Su Ta Gar, Raggasonic, Laket, Vendetta, HK & Les Saltimbanks, IPK Prod, Docteur Troll, Prana, Balsamo, Kukai dantza taldea, Artzain Xakur Txapelketa, Xentimorik gabe eta Behelaino antzezlanak, Elkarteen Herrixka, Zikiroa eta Lipduba.


Aparkalekuak Vigo aireportuan\nVigo aireportuko aparkalekuak\n1 parking Vigo(e)n\nEsploratu Vigo aireportuko aparkalekuak\nVigo aireportua Parking, bertatik terminal Vigoko aireportua dezakezu sarbidea besterik 1 minutuko paseo batean. Hau aparkaleku AENAk P1 Vigoko aireportua, hau da, besterik gabe, bidaiari terminal aurrean kokatutako Nagusiaren da. behera datozen zion Atlantikoko autopista (E-1), aireportua seinaleak jarraituz eta 157 irteera desbideratzea hartu iritsiko dezakezu; edo Avenida do Aeroporto (N-555). Avenida Tranbia zehar jarraitu eta IFEVI seinaleak jarraitu (Instituto Ferial de Vigo) biribilgune batera heldu arte. Biribilgunean laugarren irteera (ezker) aireportua aldera hartu, behin hemen (aireportura barruan dagoeneko) besterik aparkatzeko seinaleak, eta horrek eramango zaitu AENAk General P1 aparkaleku jarraitu. Hau da, halaber, aparkatzeko ofiziala Vigoko aireportua, bihurtzen da, beraz, aukera ezin hobea izan ari zaren bidaia bat bada plangintza eta Vigo hegaldi bat harrapatzeko behar duzu, baina oraindik ez dakit nora Vigoko aireportua aparkatu. AENAk P1 Vigo aireportuko aparkaleku General urteko egun guztietan dago zabalik, eta eskaintza duzu aukera aparkatu edo jaso zure ibilgailua noiznahi, bere ordutegia 24 ordu esker. leun bat ride aparkatzeko osagarria General P1 Vigoko aireportua ditu bideo jarraipen zerbitzu bat beti aktibo, horri esker, zure autoa izango egonaldia segurtasunez bilduta kanpoan zure absentzia bermatzeko. Park Vigoko aireportua ere ez da inoiz hain erosoa, eroso eta seguru, bai, AENAk aireportua Vigo eskaintzak aparkalekua erabat estalita aparkaleku. Ez gehiago pentsatu, utzi zure autoa aparkalekuan AENAk General P1 Vigo aireportuko eta bidaia hassle gozatu.\nAparkatu Vigo aireportuan\nErreserbatu aparkalekua Vigo] aireportuan prezio onenean. Aurkitu low cost aparkalekuak aireportuan, eramateko zerbitzua duten aparkalekuak edo aparkalekuan hartu eta terminalean uzten duten VIP zerbitzuak. Kontratatu online eta aurreztu %70eraino


Nola babestu belarriak txakurrarengandik uda honetan? | Consumer\nNola babestu belarriak txakurrarengandik uda honetan?\nBelarriko infekzioak oso ohikoak dira harburuetan, batez ere uda iristen denean eta otitisa eragiten duten bakterioak arazorik gabe hazten direnean.\nEgilea: Eva San Martín 2014-ko ekainak 27\nTxakurrak burua astindu behar du, belarrietatik ura atera behar balu bezala, baita busti ez bada ere, edo belarrien atzeko aldea laztantzen zaionean kexu da. Keinu sinple horiek seinale izan daitezke txakurrak belarriko infekzioa izan dezan. Txakur-otitisa maizago gertatzen da udan; izan ere, bainuetako beroak eta hezetasunak lagundu egiten dute belarrian sortzen duten mikroorganismo arriskutsuak belarrian hazten, eta animalia horiek gorreria eragin dezakete. Baina, nola antzeman txakurraren otitisa eta nola prebenitu udan? Artikulu honetan gakoak eskaintzen dira.\nBelarriak babestearen garrantzia txakurra udan\nZakurretan belarriak infektatuz gero, haien entzumen-bidea inflamatzen da, eta oinarrizko organoa da, ez bakarrik entzuteko gaitasunarentzat, baita oreka mantentzeko ere. Txakurren otitis horiek, ordea, arriskutsuak dira garaiz tratatzen edo onartzen ez direnean; izan ere, belarrira zabaldu daitezke, eta animaliak gorreria eragin dezake.\nUdan, oso maiz izaten dira belarriko infekzioak, bainuen bero eta hezetasunagatik.\nOtitisa bakterioak eta onddoak sortzen ditu, eta horiek txakurraren belarrira iristen eta infektatzen dute. Udako tenperatura altuek, bainuen atzean hezetasunak lagunduta, baldintza ezin hobeak sortzen dituzte mikroorganismo horiek belarrian kontrolik gabe hazi ahal izateko eta infekzioa eragin dezaten. Franck Savary albaitariak azaldu duenez, “belarrietan belarriko infekzioak nahiko ohikoak dira udan, batez ere txakurrak hondartzan edo igerilekuetan bainatu daitezkeenean”. “Kandelaren entzumen-hodiaren barruko aire falta, bainuen atzean geratzen den hezetasunarekin batera, germenak ugaritu egiten dira”, ohartarazi du Savaryk.\nZure txakurrak asko astintzen du burua? Agian otitisa du\nTxakurraren belarrietan argizari gehiegi egoteak esan nahi du gure lagun iletsuak belarriko infekzioa duela. Otitisa ere usain desatsegin eta bizia sortzen du.\nBaina, gainera, komeni da adi egotea beste seinale batzuei. Kikildu egiten al du burua bere belarrietatik ura ateratzen saiatuz gero, busti ez bada ere? Belarren atzeko aldea laztantzen dugunean, animalia minduta al dago? Galdera hauen erantzuna baiezkoa bada, albaitariarengana jotzea komeni da, baliteke otitisa izatea. “Entzumenak molestiak eta hazkura eragiten dizkio txakurrari; horregatik, animalia batek burua jotzen duenean edo belarriak gehiegi harraskatzen dituenean, ia seguru izango da entzumen-afekzioa duela”, gaineratu du albaitariak.\nInfekzioa larriagoa denean, kanelarekin hasten da burua kaltetutako belarrira begira. Oso fase aurreratuetan, oreka galdu egiten da.\nUda honetan, bost trikimailu, txakurra otisetik babesteko\nHondartzan, igerilekuan edo komunean bainu bakoitzaren ondoren, otitisa ondo lehortu behar da. Hezetasunaren eraginez, onddoek eta bakterioek ugaltzen eta belarriak kutsatzen dituzte.\nBainuetan belarriak kandeletatik babestea. Kotoizko tapoi xume batzuek uraren sarrera blokeatuko dute.\nBuruek otitisa eragiten dute zakurrean, itsasten direnean eta belarrietan sartzen direnean. Hori saihesteko, komeni da ilea belarrien inguruan arretaz ebakitzea eta paseoen ondoren berrikustea.\nBelarri luze eta esekiko harburuak gehiago dira belarriko infekzioak baino gehiago, airea gutxiago ibiltzen baita. Lagun hauek, beraz, otitisa baino gehiago behar dute.\nBelarriaren otitisa tratatzeko tratamendu egokia erabiltzea funtsezkoa da belarriko infekzioak kalterik eragin gabe desagertzeko. Horrek esan nahi du, sintoma horien aurrean, gomendagarria dela albaitariarengana azkar joatea.\nalbaitariak perros con discapacidad-eu perros sordos-eu txakurren osasuna txakurretako gaixotasunak